title: George Hamilton

text: Hamilton usein sekoitetaan näyttelijä Warren Beattyyn heidän ulkoisen samankaltaisuutensa vuoksi. Hänet tunnetaan myös värikkäistä yksityiselämän käänteistä sekä rusketuksestaan, joka ei tunnu koskaan kalpenevan.


title: Îles Maria

text:
Îles Maria on asumaton koralliatolli Ranskan Polynesiassa, Tyynellämerellä. Se kuuluu Australsaarten saariryhmään. Atolli koostuu neljästä saaresta, jotka sijaitsevat noin 215 kilometrin päässä Rimatarasta ja noin 325 kilometrin päässä Mangaiasta.
Suurin saarista on 80 hehtaarin Tanimanu. Muut saaret ovat Tinimanu (35 ha), Haerai (17 ha) ja Tapu'ata (8,5 ha).


title: Îles Maria

text: Atolli sai nimensä valaanpyyntialus Mariasta, joka kävi saarilla vuonna 1824. Se liitettiin Ranskan Seurasaarten protektoraattiin vuonna 1901. Siitä tuli karkoituspaikka, jonne tuomitut lähetettiin käytännössä nääntymään hengiltä ilman elinkeinoja. Saarille istutettiin kookospalmuja kopran tuotantoa varten 1924. Kopran tuotanto loppui 1980-luvulla, kun yhteysalus lopetti saarilla käymisen.


title: Rurutu

text: Rurutu on saari ja kunta Ranskan Polynesiassa, Tyynellä valtamerellä. Se on osa Australsaarten saariryhmää ja sijaitsee noin 210 kilometrin päässä sen pääsaaresta, Tubuaista. Rurutulla puhutaan tubuain murretta nimeltään rurutu.


title: Rurutu

text: Saarella on kolme kylää: Moerai, Hauti ja Avera, sekä lentoasema.


title: Rurutu

text: Vuonna 2012 saaren asukasluku oli 2322.


title: Oseanialaiset kielet

text: Oseanialaiset kielet ovat austronesialaiseen kielikuntaan kuuluva kieliryhmä. Siihen kuuluvia kieliä on arviolta noin 450. Oseanialaisia kieliä puhutaan suurimmassa osassa Oseaniaa: Mikronesiassa, Polynesiassa sekä suurimassa osassa Melanesiaa.


title: Oseanialaiset kielet

text: Puhujamäärältään suurin oseanialainen kieli on fidži. Sillä on toisena kielenään kieltä puhuvat mukaan lukien noin 550 000 puhujaa pääasiassa Fidžillä. Muita yli 100 000 ihmisen äidinkielenään puhumia oseanialaisia kieliä ovat muun muassa samoa, kiribati ja tonga. Maantieteellisesti laajasta levinneisydestään huolimatta oseanialaisten kielten yhteenlaskettu puhujamäärä on vajaa kaksi miljoonaa.


title: Oseanialaiset kielet

text: Suluissa on arvio kuhunkin ryhmään kuuluvien kielten lukumäärästä.


title: Polynesialaiset kielet

text: Polynesialaiset kielet ovat austronesialaiseen kielikuntaan kuuluva kieliryhmä. Niitä puhuu alle miljoona ihmistä koko Polynesiassa ja niihin kuuluvat muun muassa tahiti, samoa, tonga, maori ja havaiji, joista jotkin kielet ovat kuitenkin syrjäytyneet muiden kielien alle. Kuten maorin ja havaijin kielet ovat vaarassa jäädä englannin varjoon. Niiden elvytys on aloitettu vasta äskettäin.


title: Polynesialaiset kielet

text: Polynesialaisia kieliä arvioidaan olevan yhteensä noin neljäkymmentä, joilla on keskenään monia yhteneväisyyksiä. Siksi uskotaan, että Polynesian saaret asutettiin varsin äskettäin, noin 2000 vuotta sitten. Kielten samankaltaisuutta kuvaa oheinen taulukko muutamien sanojen äänneasun muuttumisesta kielestä toiseen. Taulukossa käytetty merkintä on foneettinen, eikä vastaa kielten oikeinkirjoitusta.


title: Polynesialaiset kielet

text: Polynesialaisten kielten ydinryhmään kuuluu vajaa 40 kieltä. Ydinryhmän ulkopuolelle jäävät niuen ja tongan kielet muodostavat oman tongalaisten kielten ryhmän.


title: Tongalaiset kielet

text: Tongalaiset kielet ovat austronesialaiseen kielikuntaan kuuluva kieliryhmä. Se on polynesialaisten kielten alaryhmä.


title: Tongalaiset kielet

text: Ryhmä koostuu kahdesta kielestä, tongasta ja niuesta. Ne ovat keskenään ymmärrettäviä. Kieliä puhuu äidinkielenään yhteensä noin 108 000 puhujaa.


title: London Calling

text: London Calling on brittiläisen The Clashin joulukuussa 1979 julkaisema tupla-albumi, joka merkitsi yhtyeelle kaupallista ja taiteellista läpimurtoa. Suoraviivaisen punkin lisäksi albumin tyylikirjo kattoi niin amerikkalaistyylisen rockabillyn ("Brand New Cadillac"), Phil Spector -tyylisen popin kuin myös reggaen ("London Calling", "The Guns of Brixton" ja "Revolution Rock") ja skan ("Rudie Can't Fail"). Albumin tunnetuimmat kappaleet ovat nimikappaleen lisäksi "Clampdown", "Spanish Bombs", "The Guns of Brixton" ja "Train in Vain".


title: London Calling

text: Kriitikko- ja yleisöäänestyksissä London Calling on tavallisesti menestynyt hyvin: muun muassa Rolling Stone -lehti valitsi vuonna 2000 albumin 1980-luvun parhaaksi levyksi (London Calling ilmestyi Yhdysvalloissa vuonna 1980) sekä vuonna 2003 kaikkien aikojen kahdeksanneksi parhaaksi.


title: London Calling

text: Albumin kuuluisan kansikuvan otti Pennie Smith New York Palladiumilla 21. syyskuuta 1979. Se kuvaa basisti Paul Simononia murskaamassa bassokitaraansa lattiaan. Kannen typografia imitoi Elvis Presleyn debyyttialbumia "Elvis Presley". Q Magazine valitsi myöhemmin kuvan kaikkien aikojen parhaaksi rockvalokuvaksi. Pennie Smith itse ei olisi halunnut valokuvaa käytettävän, koska se oli hänen mielestään teknisesti epäonnistunut.


title: London Calling

text:
Albumin nimi viittaa BBC World Servicen asematunnukseen, joka alkoi "This is London calling ...".
Nimikkokappale "London Calling" soi myös elokuvassa Kuolema saa odottaa (James Bond).


title: London Calling

text: Kaikki kappaleet säveltäneet Mick Jones ja Joe Strummer, ellei toisin mainuttu.


title: Mikronesialaiset kielet

text: Mikronesialaiset kielet ovat austronesialaisen kielikunnan oseanialaisten kielten ryhmään kuuluva, Mikronesiassa puhuttava kieliryhmä. Siihen kuuluu noin kaksikymmentä kieltä, joita ovat muun muassa nauru, kiribati, kosrae sekä marshalli. Mikronesialaiset kielet jakautuvat edelleen kahteen kieliryhmään, joista toiseen kuuluu ainoastaan nauru ja toiseen kuuluvat kaikki muut ryhmän kielet.


title: Bill Haley

text: William John Clifton ”Bill” Haley (6. heinäkuuta 1925 – 9. helmikuuta 1981) oli yksi ensimmäisistä amerikkalaisista rock and roll -muusikoista. Hänen vuonna 1953 yhtyeensä Bill Haley & His Cometsin kanssa julkaisemansa ”Crazy Man Crazy” -kappale oli ensimmäinen Yhdysvaltain singlelistalla menestystä saavuttanut rock-kappale. Seuraavana vuonna julkaistu ”Rock Around the Clock” saavutti listamenestystä myös Britanniassa.


title: Bill Haley

text:
Bill Haleyn kausi rock and rollin huipulla jäi kuitenkin lyhyeksi. Varttuneen ikänsä ja pyylevän olemuksensa takia hän ei soveltunut nuorisoidoliksi yhtä hyvin kuin 10 vuotta nuorempi Elvis, jonka varjoon hän pian jäi. Haleyn konsertit vetivät kuitenkin kohtuullisesti yleisöä vielä 1960-luvullakin varsinkin latinalaisessa Amerikassa ja Euroopassa. 1960-luvun lopulla Haleyn suosio kasvoi, kun 1950-lukulaisen rock and rollin suosio kääntyi pitkästä aikaa nousuun. Haley kärsi alkoholismista ja kuoli 55-vuotiaana sydänkohtaukseen aikaisin aamulla 9. helmikuuta 1981 kotonaan Texasin Harlingenissa .
”Rock Around the Clock” on ensimmäinen elokuvissa käytetty rock-kappale. Muita Haleyn tunnettuja kappaleita ovat muun muassa ”See you later, Alligator” ja ”Shake, Rattle and Roll”.


title: Bill Haley

text: Bill Haley konsertoi Suomessa 31.10.1979 Hotelli Hesperian yökerhossa. Ilta-Sanomien toimittaja Juho Juntunen otsikoi konsertista kertoneen uutisen ""50-luvun tähti ei ole 70-luvun tähti: Bill Haley tuli, soitti ja lähti"." Juntunen tiivisti tapahtuman annin: ""On toki ihastuttavaa nähdä vetreässä kunnossa säilynyt kaveri, joka teki kovia juttuja 25 vuotta sitten. Vielä ihastuttavampaa olisi ollut nähdä hänet 25 vuotta sitten.""


title: Tongan maantiede

text: Tongan saarivaltio sijaitsee eteläisellä Tyynellä valtamerellä. Se koostuu 169 saaresta, joista 36 ovat asutettuja. Saaret jakautuvat neljästä viiteen saariryhmään, jotka ovat ʻEua, Tongatapu, Haʻapai ja Vavaʻu. Lisäksi valtion pohjoisosassa sijaitsee kolme muista erillään olevaa saarta: Niuafo'ou, Tafahi ja Niuatoputapu. Niiden katsotaan joskus muodostavan oma saariryhmänsä nimeltään Niua. Kaikkien saarien ilmasto on trooppinen.


title: Tongan maantiede

text: Saarista suurin on Tongatapu, jonka pinta-ala on 257 neliökilometriä ja jolla pääkaupunki Nukuʻalofa sijaitsee.


title: Tongan maantiede

text: Tongan pinta-ala on noin 748 neliökilometriä. Rantaviivaa saarilla on yhteensä 419 kilometriä. Korkein kohta sijaitsee Kaon saarella ja on 1 033 metriä merenpinnan yläpuolella.


title: Ensimmäinen Balkanin sota

text: Ensimmäinen Balkanin sota käytiin vuosina 1912–1913 osmanien valtakunnan (Turkki) ja Bulgarian, Serbian, Kreikan ja Montenegron muodostaman Balkanin liiton välillä. Liittouman tavoitteena oli vallata Turkin alueet Balkanilla. Sota alkoi lokakuussa 1912, ja liittolaiset valtasivat Makedonian sekä osia Traakiasta. Vuonna 1913 Turkki yritti vielä jatkaa sotaa, mutta sen oli lopulta luovuttava melkein kaikista alueistaan Euroopassa. Vain kapea alue Konstantinopolin länsipuolella jäi turkkilaisten hallintaan.


title: Ensimmäinen Balkanin sota

text: Vielä 1800-luvun alussa Turkille kuului lähes koko Balkanin niemimaa. Kreikka, Bulgaria, Serbia ja Montenegro itsenäistyivät Turkista vuosisadan kuluessa, mutta niiden alueet olivat nykyistä suppeampia, sillä Turkille kuului yhä Egeanmeren pohjoisrannikko, Makedonia ja Albania. Täten Turkin alue ulottui Adrianmerelle saakka.


title: Ensimmäinen Balkanin sota

text: Balkanin liiton tarkoitus oli poistaa Turkin vaikutusvalta Euroopasta. Monet tuon ajan suurvaltojen poliitikot epäilivät liiton mahdollisuuksia, sillä Balkanilla asuvat kansat olivat hajanaisia. Makedoniassa oli 1 531 000 asukasta, joista 410 000 kristittyä ja 46 000 muslimeita lähinnä bulgaareja,Vuosisatamme kronikka, s. 152 35 000 albanialaista, 28 000 turkkilaista, 145 000 kreikkalaista, 120 000 serbiä, 95 000 romanialaista sekä 48 000 juutalaista, jotka asuivat pääasiassa Salonikissa. Lisäksi alueella asui tiiveissä yhteisöissä puolalaisia, venäläisiä, saksalaisia, unkarilaisia, juutalaisia,arabeja, armenialaisia, tšerkessejä ja romaneja. Lisäksi serbeihin kuului varsinaisia serbejä, bosniakkeja, montenegrolaisia ja uskookkeja.


title: Ensimmäinen Balkanin sota

text: Makedoniassa eri kansallisuuksien väliset rajat eivät ole yksiselitteisesti osoitettavissa. Serbia, joka oli kiinnostunut ns. Muinaisserbiasta oli väkiluvultaan noin 2 930 000, kun sen eteläpuolella asui 1 340 000 serbiä. Useat bulgaariyhteisöt Bulgarian ulkopuolella sjaitsivat Traakiassa Egeanmeren rannikolla satamakaupunki Kavallan ja Dardenellien välillä. Kreikkalaisten asutusta oli muun Balkanin alueella enemmän kuin itse Kreikassa. Vuoden 1907 väestönlaskennan mukaan Kreikassa oli 2 637 000 asukasta. Koko Balkanilla kreikkalaisväestöä oli kahdeksan miljoonaa. Kreikkalaisten yhdyskuntia oli Epeiroksessa Albanian alueella, Makedoniassa sekä Egeanmeren ja Mustanmeren rannikoilla aina Tonavan suistoon saakka sekä Vähän-Aasian rannikolla.


title: Ensimmäinen Balkanin sota

text: Balkanin puhutuimmat kielet olivat tuolloin kreikka, unkari, saksa, romania, bulgaria, serbia ja albania. Suurin uskonto oli kristinusko, mutta esimerkiksi albaanit olivat pääasiassa muslimeja, mikä sinänsä aiheutti ongelmia. Myös alueen kristityt kuuluivat eri kirkkokuntiin, sillä serbit ja kreikkalaiset olivat ortodokseja, unkarilaiset ja romanialaiset katolilaisia. Kieliongelma oli Balkanin yksi suurimmista ongelmista. Erityisen monikielinen alue tuolloin oli Turkille kuulunut Makedonia, joka nykyisen samannimisen valtion lisäksi käsitti osan nykyisestä Pohjois-Kreikasta, muun muassa Thessalonikin kaupungin ympäristöineen.


title: Ensimmäinen Balkanin sota

text: Näissä oloissa liittouman jäsenvaltioillakin oli keskenään ristiriitaisia Makedoniaa koskevia vaatimuksia, eikä sen jaosta ollut helppoa päästä yksimielisyyteen. Kreikka pyrki liittämään alueeseensa Makedonian kreikkalaiset, Bulgaria taas sen bulgarialaiset osat, mutta Bulgaria tavoitteli myös osaa Egeanmeren rannikosta ja satamakaupungeista. Serbit taas halusivat perustaa Suur-Serbian. Kansallisuuskysymykset johtivat ongelmiin vielä sodan jälkeenkin. Kaikki Balkanin kansat vaativat omia etujaan ennen sotaa ja sodan lopussa, etenkin pienet, jotka pelkäsivät joutuvansa suurten kansojen jalkoihin. Tämä oli visaisin pulma, joka sodan jälkeen koettiin.


title: Ensimmäinen Balkanin sota

text:
Sodan alussa osmaneilla oli arviolta 115 000 sotilasta Traakiassa ja 175 000 sotilasta Makedoniassa. Joukot oli jaettu kahteen armeijaan. Abdullah Pashan johtama 1. armeija oli Traakiassa ja Ali Risa Pashan johtama 2. armeija Makedoniassa.
Bulgaria mobilisoi ensimmäisen Balkanin sodan aikana lähes 600 000 miestä. Bulgarialla oli Traakian rintamalla kolme armeijaa: Lisäksi Bulgarialla oli lähes 50 000 miestä Makedonian rintamalla. Rodopi-vuorilla Bulgarialla oli noin 30 000 sotilasta ja näiden lisäksi vielä 16 000 vapaaehtoista.


title: Ensimmäinen Balkanin sota

text: Sota alkoi Montenegron julistettua sodan osmanien valtakuntaa vastaan 8. lokakuuta 1912. Bulgaria, Serbia ja Kreikka liittyivät sotaan 17. lokakuuta. Turkki oli juuri kärsinyt tappion Italialle Libyassa vuoden 1911 sodassa. Sodan syynä käytettiin ei-islamilaisten kansojen syrjintää osmanien valtakunnassa.


title: Ensimmäinen Balkanin sota

text: Bulgarian joukot miehittivät 18. lokakuuta Kirklarelin ja aloittivat marssin kohti Adrianopolia. Serbian joukot miehittivät 26. lokakuuta Skopjen. Osmanien valtakunta pyysi 3. marraskuuta Ranskaa ja Itävalta-Unkaria rauhanvälittäjäksi. Bulgarian joukot valtasivat 5. marraskuuta Konstantinopolin linnoitukset ja katkaisivat kaupungin vesihuollon. Salonikin turkkilainen varuskunta antautui 8. marraskuuta.


title: Ensimmäinen Balkanin sota

text: 19. marraskuuta Balkanin valtiot vaativat aselepoehdotuksessa, että osmanien valtakunta luopuisi lähes kaikista Euroopan puoleisista alueistaan. 17. joulukuuta Balkanin sodan rauhanneuvottelut alkoivat Lontoossa. Rauhanneuvotteluissa osmanien valtakunta luopui lähes kaikista eurooppalaisista alueistaan. 2. tammikuuta Turkki luopui eurooppalaisista alueistaan lukuun ottamatta Bosporin takamaata ja Dardanelleja. Albaniasta tuli Turkin suunnitelmien mukaan itsenäinen valtio. Balkanin valtiot kuitenkin vaativat 8. tammikuuta, että osmanit poistuisivat kaikilta eurooppalaisilta alueiltaan sekä Kreetalta ja Egeanmeren saarilta. Turkki ei suostunut vaatimuksiin ja Rauhanneuvottelut kariutuivat, minkä jälkeen sota jatkui Balkanilla 14. tammikuuta.


title: Ensimmäinen Balkanin sota

text: Toukokuussa 1913 allekirjoitettiin Lontoossa rauhansopimus Kreikan, Serbian, Bulgarian, Montenegron ja Turkin välillä. Britannia, Saksa, Venäjä, Itävalta-Unkari ja Italia olivat sopimuksen takaajia. Osmanien valtakunta luopui kaikista Euroopan puoleisista alueistaan Enos-Midia-linjalle saakka, lukuun ottamatta Dardanelleja ja Bosporinsalmen aluetta.


title: Ensimmäinen Balkanin sota

text: Kesäkuussa 1913 Balkanin liitto ajautui sisäisiin riitoihin. Kaikki muut maat olivat saavuttaneet voittoja paitsi Montenegro, joka kärsi tappioita Albanian rintamalla.


title: Ensimmäinen Balkanin sota

text: Voittajat ajautuivat riitaan siitä, miten Turkin luovuttamat alueet Makedoniassa ja Traakiassa oli jaettava niiden kesken. Kiista johti jo kesäkuussa 1913 toiseen Balkanin sotaan entisten liittolaisten kesken. Turkki käytti tätä tilaisuutta hyväkseen ja valtasi Adrianopolin takaisin.I ja III armeijakunta sijaitsivat sodan alussa Lozengradin alueella. II ja IV armeijakunta sijaitsivat Adrianopolin alueella. Lisäksi armeijaan kuului 5 tilapäistä armeijakuntaa ja useita armeijakunnan kokoisia yksikköjä.


title: Daniel Katz

text: Daniel Katz (s. 25. marraskuuta 1938 Helsinki) on suomenjuutalainen kirjailija. Hänet tunnetaan erityisesti teoksistaan "Kun isoisä Suomeen hiihti" (1969) ja "Laituri matkalla mereen", joka oli vuoden 2001 Finlandia-palkintoehdokas.


title: Daniel Katz

text: Vuonna 2009 Katz sai kirjallisuuden valtionpalkinnon. Hän sai valtion kirjallisuuspalkinnon myös vuonna 1977 ja J. H. Erkon palkinnon vuonna 1969. Vuonna 2015 Katz sai Pro Finlandia -mitalin.


title: Daniel Katz

text: Katz on koulutukseltaan humanististen tieteiden kandidaatti Helsingin yliopistosta. Hän on työskennellyt muun muassa uskonnonopettajana Helsingin Juutalaisessa yhteiskoulussa, tunnelinporaajana ja tulkkina. Hänen tuotantoonsa kuuluu romaaneja, novelleja, näytelmiä, radiokuunnelmia ja televisiosarjoja. Hänen kirjojaan on käännetty muun muassa saksaksi, ruotsiksi, viroksi, unkariksi ja tšekiksi.


title: Daniel Katz

text: Katzin vuonna 1969 ilmestynyt esikoisromaani "Kun isoisä Suomeen hiihti" kuvaa humoristisesti hänen oman juutalaisen perheensä historiaa ja myös Suomen historian sodanaikaisia vaiheita. Se piikittelee hyväntahtoisesti sekä hänen oman uskontokuntansa että suomalaisen yhteiskunnan heikkouksia. Kirjan julkaisu 1960-luvulla osui samaan ajankohtaan Amerikan juutalaiskirjallisuuden (esim. Philip Roth, Bernard Malamud, Saul Bellow) nousun kanssa. Samoin kuin yhdysvaltalaisten kirjailijakollegojensa, myös Katzin lähtökohta vähemmistöön kuuluvana suomalaisena on toisaalta antanut hänelle mahdollisuuden suomalaisen todellisuuden irtonaisempaan ja objektiivisempaan tarkkailuun, toisaalta taas johtanut sivullisuuden tuntojen lisääntymiseen. Taustansa ja aiheittensa vuoksi Katz on ollut eksoottinen ja outo lintu suomalaisessa proosamaisemassa, mutta sama erilaisuus on myös kiehtonut suomalaisia lukijoita. Katz muokkasi esikoisromaanistaan näytelmän "Miten kalat suutelevat", jonka ensiesitys oli Tampereen Työväen Teatterissa vuonna 1970.


title: Daniel Katz

text: Huumorin lisäksi Katzille on ominaista tietty universaalisuus, joka erottaa hänet suomalaisen kirjallisuuden valtavirrasta. 1990-luvulla Katz oli yksi harvoista suomalaisista kirjailijoista, joka vaistosi ja onnistui kuvaamaan muutoksia uudessa Euroopassa menettämättä historiantajuaan. Tästä on esimerkkinä hänen teoksensa "Saksalainen sikakoira" (1992). Hänen romaanissaan "Laituri matkalla mereen" (2001) yksi teemoista on kuvaus Bosniasta ja entisen Jugoslavian kriisistä, ja siinä taitaa olla ainoa viittaus aiheeseen koko pohjoismaisessa kaunokirjallisuudessa.


title: Daniel Katz

text: Fabulointi, fantasia ja absurdin vaistoaminen ovat Daniel Katzin kirjojen tärkeimmät rakennetekijät. Häntä on kuvattu suomalaisen kertomakirjallisuuden väriläiskäksi. Äkkiarvaamattomat juonenkäänteet ja villi mielikuvitus sekä hirtehishuumori ovat tyypillisiä hänen kaikille teoksilleen.


title: Daniel Katz

text: Katzin ensimmäinen aviopuoliso oli Leila Katz (o.s. Kagan). Myöhemmin hän oli avoliitossa suomentaja Liisa Ryömän kanssa. Hänen puolisonsa on sittemmin ollut toimittaja Marianne Byholm. Katzilla on kaksi lasta.


title: Memory Stick

text: Memory Stick on Sonyn muistikorttityyppi ja se julkaistiin vuonna 1998. Tätä nimitystä käytetään myös koko Memory Stick -muistikorttituoteperheestä. Tähän perheeseen kuuluu muun muassa Memory Stick Pro -muistikortit, joissa on suurempi kapasiteetti ja tiedonsiirtonopeus, ja pienikokoisemmat Memory Stick Duo -muistikortit.


title: Memory Stick

text: Tyypillisesti Memory Stick -muistikortteja käytetään Sonyn kannettavien elektroniikkalaitteiden tallennusvälineenä. Esimerkiksi digitaalisissa videokameroissa näitä muistikortteja käytetään valokuvien tallentamiseen ja PlayStation Portablessa videokuvan, musiikin ja pelien tallennusvälineenä. Sonyn lisäksi muistikortteja valmistavat lisenssillä nykyään myös SanDisk ja Lexar.


title: Memory Stick

text: Vuodesta 2004 Sony on sisällyttänyt Memory Stick -muistikortteihinsa MagicGate-piirin, joka on tarkoitettu kortille mahdollisesti tallennettavan suojatun materiaalin kopioinnin kontrolloimiseen.


title: Libius Severus

text: Libius Severus oli Länsi-Rooman keisari vuosina 461–465. "Magister militum" Ricimer julisti Severuksen keisariksi 19. marraskuuta vuonna 461 sen jälkeen kun oli syrjäyttänyt Majorianuksen. Severus oli nukkekeisari, ja todellinen valta oli Ricimerillä. Severuksesta ei ole jäänyt minkäänlaisia merkkejä historiaan. Hänen henkilöstään ei tiedetä juuri mitään; kaikki hänen hallituskautensa tapahtumat lasketaan yleensä Ricimerin aikaansaannoksiksi. Itä-Rooman keisari Leo I ei tunnustanut Severusta.


title: Libius Severus

text: Severus kuoli vuonna 465, joko Ricimerin murhaamana tai luonnollisista syistä.


title: Puhesyntetisaattori

text: Puhesyntetisaattori on tietokoneohjelma tai laite, joka muuntaa tekstin synteettiseksi puheeksi. Ohjelmallisten puhesyntetisaattorien toiminta edellyttää yleensä, että tietokoneessa on äänikortti. Puhesyntetisaattorilaitteet puolestaan voidaan kytkeä tietokoneen sarja-, rinnakkais- tai usb-porttiin tai vapaaseen korttipaikkaan. Näiden lisäksi tietokoneessa pitää olla ohjelma, joka syöttää tekstin syntetisaattorille sekä mahdollisesti laiteajuri.


title: Puhesyntetisaattori

text: Yleisimpiä puhesynteesiä hyödyntäviä sovelluksia ovat näkövammaisten käyttämät ruudunlukuohjelmat sekä sellaiset suurennusohjelmat, joissa on puheominaisuus. Puhesynteesin käyttö on kuitenkin lisääntymässä myös esimerkiksi näkevien paikannuslaitteissa ja kodinkoneissa.


title: Puhesyntetisaattori

text: Eri kielet vaativat eri ohjelmat tai laitteet. Samaan laitteeseen tai ohjelmaan voidaan tietysti sisällyttää tuki useammalla kielelle, mutta usein ne ovat erikoistuneet johonkin tiettyyn kieleen.


title: Puhesyntetisaattori

text: Joissakin puhesyntetisaattoreissa on mahdollisuus saada tietokone laulamaan (esim Vocaloid). Tämä edellyttää vain sitä, että jokaiselle kirjaimelle voidaan määritellä äänen korkeus ja äänen kesto.


title: Puhesyntetisaattori

text: Puhesyntetisaattoria ei pidä sekoittaa vokooderiin, jossa äänen varsinainen puhe on ihmisen tuottamaa.


title: Konstantinus

text: Konstantinus, Constantinus, Konstantinos tai Konstantin voi tarkoittaa:


title: Clippertoninsaari

text: Clippertoninsaari on asumaton, maa-alaltaan kuuden neliökilometrin kokoinen koralliatolli itäisellä Tyynellä valtamerellä. Se kuuluu Ranskalle ja sijaitsee noin 1 300 kilometrin päässä Meksikon rannikolta. Fernão de Magalhães löysi Clippertoninsaaren vuonna 1521, mutta saari on nimetty John Clippertonin mukaan. Merirosvo Clipperton piileksi saarella 1705. Vuonna 1906 saarelle rakennettiin majakka. Vuonna 1914 saarella oli vielä noin sata asukasta, mutta saarella ei ole ollut vakituista asutusta enää vuosikymmeniin.


title: Clippertoninsaari

text: Jacques Cousteau vieraili saarella ja teki siellä jakson sarjaansa Merten salaisuudet (The Cousteau Odyssey). Clippertoninsaaresta kertoo myös kolumbialaisen Laura Restrepon teos "Intohimon saari" ().


title: Arthur Dent (teologi)

text: Arthur Dent (k. 1607) oli englantilainen puritaanipastori Essexissä. Hänet tunnetaan parhaiten 20–30-vuotiaana kirjoittamastaan keskustelumuotoisesta teoksesta "Plain Man’s Pathway to Heaven" ("Yksinkertaisen ihmisen polku taivaaseen"), joka ilmestyi vuonna 1601. Tämä teos oli osaltaan vaikuttamassa tunnetun englantilaisen saarnaajan John Bunyanin hengelliseen heräämiseen.


title: Arthur Dent (teologi)

text: Dentin suomennettu teos "Totisen kääntymisen harjoitus" puolestaan sai aikaan nuoren kalantilaistytön, Liisa Eerikintyttären, ja ilomantsilaisen Henrik Renqvistin herätyksen. Näistä herätyksistä syntyivät Länsi-Suomen ja Karjalan rukoilevaiset herätysliikkeet. Jälkimmäinen on sittemmin sulautunut muuhun luterilaiseen kirkkoon pääkannattaja-alueidensa jäätyä luovutettuun Karjalaan.


title: Hendersoninsaari

text: Hendersoninsaari ("Henderson Island") on asumaton 37,3 neliökilometrin laajuinen saari eteläisellä Tyynellämerellä. Se on osa Yhdistyneelle kuningaskunnalle kuuluvaa Pitcairnin saariryhmää. Etäisyys Pitcairnille on 193 kilometriä.


title: Hendersoninsaari

text: Saaren löysi Pedro Fernandes de Queiróos tammikuussa 1606. Uudelleen sen löysi 17. kesäkuuta 1819 Brittiläisen Itä-Intian kauppakomppanian alus "Hercules" kapteeninaan Henderson. Vaikka saarella ei nykyään ole ihmisasutusta, 1100–1400-luvuilla eräs polynesialainen kansa asutti sitä. Saarella ei ole makeaa vettä ja se on liian jyrkkä maanviljelyyn.


title: Hendersoninsaari

text: Saari on maailmanperintökohde fosfaattiesiintymiensä ja runsaan linnustonsa ansiosta. Saarella on neljä endeemistä lintulajia, yhdeksän kasvilajia (saaren 63:sta) ja neljä etanalajia (16:sta).


title: Hendersoninsaari

text: Saari on eteläisen Tyynenmeren jätepyörteen lähellä. Se on peittynyt muoviroskaan: siellä on tutkijoiden mukaan eniten muovia neliökilometriä kohden maailmassa.


title: Ritva Valkama

text: Ritva Karin Valkama (oikealta nimeltään Valkama-Palo, s. 13. marraskuuta 1932 Jyväskylä) on suomalainen näyttelijä ja eräs Suomen suosituimmista koomikoista. Hän on ansioitunut niin teatterilavoilla kuin televisiossakin.


title: Ritva Valkama

text: Valkama valmistui ylioppilaaksi Kallion yhteiskoulusta vuonna 1951 ja näyttelijäksi Suomen Teatterikoulusta vuonna 1956.


title: Ritva Valkama

text: Vuonna 1979 alkanut "Parempi myöhään…" -televisiosarja teki Valkamasta koko kansan suosikin. Valkamaa ja hänen aisapariaan Pentti Siimestä luultiin ohjelman perusteella useasti aviopariksi. Valkama ja Siimes voittivat kolmena peräkkäisenä vuonna (1979–1981) Telvis-patsaat suosituimpina televisioesiintyjinä.


title: Ritva Valkama

text: Vuonna 1985 Valkama nimitettiin Teatterikoulun näyttelijäntyön professoriksi, mutta hän jätti viiden vuoden määräaikaisen tehtävän jo vuonna 1987. Valkama toimi kuitenkin 1990-luvulle näyttelijäntyön lehtorina. Kesällä 1987 ja 1988 Valkama ohjasi Uuden Iloisen Teatterin kesärevyyt ja esiintyi niissä myös itse. Vuonna 1994 hän siirtyi eläkkeelle, mutta näytteli edelleen vierailijana eri teattereissa. Vuonna 2000 hänelle myönnettiin teatteritaiteen valtionpalkinto ansiokkaasta näyttelijäntyöstä.


title: Ritva Valkama

text: Ritva Valkama näytteli Helsingin Kaupunginteatterissa suosituissa näytelmissä Kvartetti (2002−2011) ja Elokuu (2009–). Viimeisen kerran Valkama esiintyi Helsingin Kaupunginteatterissa näytelmässä "Ihmisen osa" huhtikuussa 2013. Suomen Kansallisteatterissa Valkama teki vuonna 2000 Big Maman roolin näytelmässä "Kissa kuumalla katolla". Ensimmäiset roolinsa Kansallisessa hän teki jo opiskeluaikoina 1955–1956.


title: Ritva Valkama

text: Valkokankaalla Valkama on nähty muun muassa elokuvissa "Murheenkryynin poika, Virtaset ja Lahtiset, Häpy Endkö? Eli kuinka Uuno Turhapuro sai niin kauniin ja rikkaan vaimon, Liian iso keikka" ja "Uuno Turhapuron veli". Hän on myös antanut äänensä eri piirroshahmoille muun muassa piirroselokuvissa "Liisa Ihmemaassa, Dinosaurus, Sammakoiden ennustus" ja "Peppi Pitkätossu".


title: Ritva Valkama

text: Valkama syntyi näyttelijä Reino Valkaman perheeseen. Vuodesta 1957 hän oli naimisissa näyttelijä Pertti Palon (k. 2010) kanssa. 1960-luvulla pariskunnalle syntyi kolme tytärtä. Heistä Sanna-Kaisa Palo on näyttelijä. Maiju Palo toimii televisioalalla tuotantokoordinaattorina. Vanhin tytär asuu New Yorkissa. Näyttelijä Emmi Parviainen on puolestaan Sanna-Kaisa Palon tytär.


title: Ki-Adi-Mundi

text: Ki-Adi-Mundi on Tähtien sota -elokuvissa ja laajemmassa elokuvien ympärille rakennetussa universumissa esiintyvä hahmo. Ki-Adi-Mundia näyttelee jokaisessa elokuvassa Silas Carson.


title: Ki-Adi-Mundi

text: Ki-Adi Mundi syntyi vehreällä Cerean planeetalla vuonna 92 ennen Yavinin taistelua, samana vuonna kuin Qui-Gon Jinn. Kun hän oli nelivuotias, salaperäinen jedimestari, joka tunnettiin yksinkertaisesti "mustana naisena", löysi hänet. Vaikka Ki oli liian vanha, hänet hyväksyttiin koulutukseen Coruscantin Jeditemppeliin. Hänen kouluttajanaan toimi itse Yoda. Ki-Adi Mundilla on kaksi sydäntä, toinen normaalissa paikassa, toinen aivojen päällä.


title: Ki-Adi-Mundi

text: Kun Ki palasi kotiplaneetalleen, hän lähti saman tien jäljittämään rosvojoukkoa, joka oli pitänyt seutua otteessaan vuosikymmenten ajan päällikkönsä Bin-Garda-Zonin johdolla. Kin poissaolon aikana joukkion päällikkö oli kuitenkin vaihtunut. Tämä yllätti Kin siinä määrin, että hän hävisi taistelun naispäällikköä vastaan ja oli vähällä menettää henkensä ennen kuin onnistui kääntämään tilanteen edukseen: rosvojoukkio hajosi ja vanha päällikkö sai ansaitsemansa rangaistuksen: hänestä tuli mitätön.


title: Ki-Adi-Mundi

text: Kun Bron kiihotti cerelaisnuoret kapinoimaan vanhempiaan vastaan tekniikan kehityksen puolesta, Maj-Odo-Nomor tappoi Kin valosapelilla vanhingossa sivustakatsojan mellakassa. Sylvn seurasi Majia, kun tämä piilotteli salakuljettaja Ephant Monin avustuksella. Lopulta Mon luovutti Sylvnin ystävineen Hutt Jabballe, jonka palatsin katolta Ki tytöt pelasti. Myöhemmin Ki-Adi-Mundi palasi Tatooine-planeetalle etsimään jedimestari Sharad Hettiä. Tällöin hutt Jabba yritti kostaa Kin sekaantumisen asioihinsa, mutta epäonnistui. Samalla matkalla hän sai oppilaakseen Sharad Hettin pojan, A´Sharad Hettin, joka myöhemmin siirtyi Mustan naisen koulutettavaksi.


title: Ki-Adi-Mundi

text: Ki-Adi-Mundi on elokuvissa "", "" ja "" jedineuvoston jäsen. Ki-Adi-Mundi kuoli, kun kloonisotilaat ampuivat hänet Palpatinen käskyn 66 takia Mygeeto-planeetalla "Sithin kostossa".


title: Gunganit

text: Gunganit ovat kuvitteellisia olentoja Tähtien sota -elokuvista.


title: Gunganit

text: Gunganit ovat hyväntahtoisia liskomaisia olentoja, jotka asustavat Naboon soilla. Ne sopeutuvat elämään yhtä hyvin niin maalla kuin vedessäkin, jonne ne ovat rakentaneet pääkaupungin nimeltä Otoh Gunga. Kaupunki on piilossa Pongajärven syvyyksissä.


title: Gunganit

text: Gunganit "kasvattavat" salaisen tekniikan avulla rakennuksensa ja kulkuneuvojensa rungot, jotka gungankäsityöläiset sitten viimeistelevät orgaaniseen tyyliin. Gunganit hankkivat nabooilta vaihtokaupassa joitain teknisiä laitteita, mutta valmistavat kaiken muun tarvitsemansa itse vedenalaisen maailmansa luonnonrikkauksista.


title: Gunganit

text: Otoh Gungan hallitsija on Boss Nass, suuri vihreä, lievästi ylipainoinen gungan. Boss Nass puhuu galaksin peruskieltä voimakkaasti murtaen. Hänellä on suuri arvovalta myös Otoh Gungan ulkopuolella, sillä hänellä on oikeus kutsua koolle gunganien suurarmeija.


title: Muhammad Sa’id al-Sahhaf

text: Muhammad Sa’id al-Sahhaf (myös "Muhammad Saeed al-Sahhaf" jne.) (s. 1940 Hilla, Irak) on entinen irakilainen poliitikko ja diplomaatti. Hän oli paljon julkisuudessa työskennellessään maan tiedotusministerinä 2003 Irakin sodan aikana. Huhtikuussa 2003 Muhammad Sa’id julisti Irakin televisiossa amerikkalaisten sotilaiden tekevän joukottain itsemurhia Bagdadin porteilla, vaikka taistelujen äänet olivat jo kuultavissa.


title: Muhammad Sa’id al-Sahhaf

text: Muhammad Sa’id al-Sahhaf liittyi vuonna 1963 Baath-puolueeseen ja työskenteli suurlähettiläänä Ruotsissa, Burmassa, YK:ssa ja Italiassa, jonka jälkeen vuonna 1992 palasi Irakiin maan ulkoministeriksi. Muhammadin ulkoministerikausi päättyi vuonna 2001 epäselvistä syistä, mutta hänen väitetään olleen epäpätevämpi kuin edeltäjänsä Tariq Aziz. Joidenkin lähteiden mukaan päätöksen takana oli Saddam Husseinin poika Udai Hussein.


title: Muhammad Sa’id al-Sahhaf

text: Ulkomailla Muhammad Sa’id al-Sahhaf tunnetaan hänen päivittäistä tiedotuksistaan Bagdadista Irakin sodan aikoina. Alussa Said tunnettiin nimellä "Bagdadin Bob". Tiedotukset olivat mielikuvituksellisia, värikkäitä ja valheellisia. Said väitti Irakin televisiossa 7. huhtikuuta 2003, ettei Bagdadissa ole amerikkalaisia joukkoja, että amerikkalaiset sotilaat tekevät joukolla itsemurhia Bagdadin porteilla ja että Saddamin mukaan "jumala grillaa vihollisten vatsat helvetissä", vaikka Bagdad kukistui kaksi päivää myöhemmin. Tästä hän sai yhdysvaltalaisissa viestimissä lempinimen ”Koominen Ali” () – viittauksena toisen irakilaispoliitikon Ali Hasan al-Majidin liikanimeen ”Kemikaali-Ali” ("Chemical Ali"). Tiedotusministerin viimeinen esiintyminen virassa tapahtui 8. huhtikuuta, jolloi hän totesi amerikkalaisten joko antautuvan tai palavan tankkeihinsa.


title: Muhammad Sa’id al-Sahhaf

text: Vaikka länsimaisissa tiedotusvälineissä Muhammad Sa’id al-Sahhafin valehtelu vaikutti lähinnä naurettavalta ja säälittävältä, asia oli erilainen sotaa vastustaneessa arabimaailmassa, jonka tiedotusvälineet katsoivat sotaa omasta näkökulmastaan, eikä esimerkiksi Syyrian televisio näyttänyt kuvia sotatapahtumien kulusta. Monille arabeille muun muassa Bagdadin miehittäminen tuli täytenä yllätyksenä, samoin se, että Muhammad Sa’id al-Sahhaf ja tiedotusvälineet olivat valehdelleet koko ajan. Lähi-idässä kielenkäyttö myös on värikkäämpää kuin länsimaissa.


title: Muhammad Sa’id al-Sahhaf

text: Huhtikuun puolivälissä ruotsalainen "Expressen"-lehti levitti maailmalle virheellistä uutista, jossa väitettiin tiedotusministerin hirttäytyneen Bagdadin esikaupunkialueella, kun amerikkalaiset joukot valtasivat kaupungin. Myöhemmin tieto osoittautui vääräksi.


title: Muhammad Sa’id al-Sahhaf

text: Daily Mirror -sanomalehti kertoi 25. kesäkuuta 2003, että miehittäjäjoukot olivat pidättäneet tiedotusministerin Bagdadissa. Tietoa ei vahvistettu sotilaslähteistä, ja al-Sahhafin perhe kielsi vangitsemisen. Seuraavana päivänä al-Sahhaf esiintyi Dubaissa toimivan Al Arabiya -televisiokanavan haastattelussa, josta hänelle kerrotaan maksetun 200 000 dollaria. Muhammad kertoi amerikkalaisjoukkojen kuulustelleen häntä. Haastattelussa hänen esiintymisensä oli aivan toisenlaista kuin hänen tiedottaessaan sodan kulusta.


title: Muhammad Sa’id al-Sahhaf

text: Kuulustelujen jälkeen Muhammad Sa’id al-Sahhaf vapautettiin, eikä häntä vastaan nostettu syytteitä. Hän elää perheensä kanssa Arabiemiraateissa.


title: Michelle Bachelet

text: Verónica Michelle Bachelet Jeria /βeˈɾonika miˈʃɛl baʃˈle ˈçeɾja/ (s. 29. syyskuuta 1951 Santiago de Chile) on chileläinen keskusta-vasemmistolainen poliitikko ja ensimmäinen Chilessä valittu naispresidentti. Hän on ollut presidenttinä vuosina 2006–2010 ja uudelleen vuosina 2014–2018.


title: Michelle Bachelet

text: Bachelet on myös maan entinen terveysministeri ja ensimmäinen naispuolinen puolustusministeri.


title: Michelle Bachelet

text: Koulutukseltaan Bachelet on kirurgi ja sotatieteiden maisteri. Hän on eronnut kolmen lapsen äiti, joka puhuu espanjan lisäksi sujuvasti englantia, saksaa, portugalia ja ranskaa.


title: Michelle Bachelet

text: Bachelet syntyi Chilen pääkaupungissa Santiagossa. Hänen äitinsä oli antropologi Ángela Jeria ja isänsä ilmavoimien kenraali Alberto Bachelet. Hän aloitti lääketieteen opinnot Chilen yliopistossa (Universidad de Chile) vuonna 1970.


title: Michelle Bachelet

text:
Alberto Bachelet johti Salvador Allenden hallituskaudella elintarvikehuollosta vastaavaa valtion laitosta, ja 11. syyskuuta 1973 tapahtuneen
Pinochetin Chilen 1973 vallankaappauksen jälkeen hänet vangittiin syytettynä maanpetoksesta, ja hän joutui kidutetuksi. 1974 maaliskuussa Alberto Bachelet kuoli jatkuvista pahoinpitelyistä aiheutuneeseen sydänpysähdykseen. Myös Michelle Bacheletia ja hänen äitiään pidettiin vangittuina ja kidutettiin pahamaineisessa Villa Grimaldissa Santiagossa. 1975 he pakenivat Australiaan, ja myöhemmin Michelle Bachelet jatkoi lääketieteen opintojaan Itä-Saksassa. Hän palasi Chileen 1979 ja valmistui kirurgiksi 1982 Chilen yliopistosta.


title: Michelle Bachelet

text: Vuosina 1983–1986 hän työskenteli lastenlääkärinä ja palasi samalla yhteiskunnalliseen toimintaan kansalaisjärjestöissä, jotka auttoivat kidutettujen ja "kadonneiden" lapsia.


title: Michelle Bachelet

text: Pinochetin valtakauden päätyttyä vuonna 1990 Bachelet työskenteli muun muassa maan terveysministeriössä ja WHO:n neuvonantajana. Myöhemmin 1990-luvulla hän aloitti sotilaallisen strategian opinnot ensin Chilessä (Academia Nacional de Estudios Politícos y Estratégicos, Anepe) ja jatkoi opiskelua Washingtonissa, Yhdysvalloissa (Inter-American Defense College, IADC). 1998 Bachelet palasi Chileen, missä hän työskenteli neuvonantajana puolustusministeriössä ja valmistui Chilen armeijan akatemiasta sotatieteiden maisteriksi.


title: Michelle Bachelet

text: Michelle Bachelet liittyi jo 1970-luvulla Chilen sosialistiseen puolueeseen ("Partido Socialista de Chile", PSC), joka tosin oli Pinochetin kaudella kielletty ja hajaantunut useisiin ryhmiin. Puolue yhdistyi jälleen vuonna 1990, ja vuosina 1995–2000 Bachelet toimi aktiivisesti sen johdossa.


title: Michelle Bachelet

text: Vuonna 2000 presidentti Ricardo Lagos nimitti Bacheletin maan terveysministeriksi, ja tammikuussa 2002 hänestä tuli ensimmäinen naispuolinen puolustusministeri maan ja koko Latinalaisen Amerikan historiassa.


title: Michelle Bachelet

text: Bachelet suostui 2004 syksyllä sosialistien presidenttiehdokkaaksi vuoden 2005 vaaleihin ja jätti puolustusministerin tehtävän aloittaakseen vaalikampanjan. Bacheletin tärkeimmät vastaehdokkaat ensimmäisellä kierroksella olivat oikeistolainen Joaquín Lavín ("Unión Demócrata Independiente", UDI) ja keskustaoikeiston Sebastián Piñera ("Renovación Nacional", RN). Ensimmäisellä kierroksella 11. joulukuuta 2005 ennakkosuosikki Bachelet sai 45,95 prosenttia äänistä, Piñera 25,41 prosenttia, Lavín 23,22 prosenttia ja neljäs ehdokas Tomás Hirsch 5,40 prosenttia. Voitto suoraan ensimmäisellä kierroksella olisi edellyttänyt 50 prosenttia äänistä.


title: Michelle Bachelet

text: Bachelet ja Piñera kohtasivat vaalin toisella kierroksella 15. tammikuuta 2006. Bachelet sai odotetusti selvän enemmistön äänistä, yli 53 prosenttia. Illansuussa Piñera tunnusti tappionsa, ja Bachelet saattoi julistautua voittajaksi, kun lähes kaikki äänet oli laskettu. Astuessaan virkaan ja vannoessaan virkavalan 11. maaliskuuta 2006 hänestä tuli Chilen ensimmäinen naispresidentti ja samalla ensimmäisiä naispuolisia valtionpäämiehiä Latinalaisessa Amerikassa.


title: Michelle Bachelet

text: Chilen perustuslaki estää saman henkilön valinnan presidentiksi toiselle peräkkäiselle kaudelle, joten Bachelet ei voinut olla ehdolla vuonna 2009. Hän toimi entisen vastaehdokkaansa Sebastián Piñeran presidenttikauden aikana YK:n tasa-arvojärjestön UN Womenin historian ensimmäisenä pääjohtajana. Bachelet pyrki uudelleen presidentiksi vuonna 2013 ja tuli valituksi. Hän sai vaalin toisella kierroksella noin 62 prosenttia äänistä ja vastaehdokas Evelyn Matthei 38 prosenttia. Bachelet astui virkaan maaliskuussa 2014.


title: Tonga (täsmennyssivu)

text: Tonga tarkoittaa seuraavia:


title: Kiteen Pallo -90

text: Kiteen Pallo -90 (KiPa-90) on vuonna 1990 perustettu kiteeläinen pesäpalloseura, joka pelaa Superpesiksessä. Kiteen Palloa edelsi 1931 perustettu Kiteen Urheilijat (yleisseuran pesäpallojaosto), joka pelasi Superpesistä edeltävässä Pesäpallon SM-sarjassa 14 kautta (1973–1989).


title: Kiteen Pallo -90

text: Joukkue on voittanut kolme SM-kultaa (1999, 2000, 2005), kolme hopeaa (1997, 2001, 2004), sekä yhden pronssin (1998).


title: Kiteen Pallo -90

text: KiPan kotikenttä on Kiteen Rantakenttä, joka sijaitsee Kiteenjärven rannalla. Sen yleisöennätys on 5 320, 12. syyskuuta 2000 kolmannesta ja ratkaisevasta finaalista Sotkamon Jymyä vastaan. Kitee on isännöinyt Itä-Länsi-tapahtumaa kahdesti, vuonna 1996 ja 2006.


title: Kiteen Pallo -90

text: Kiteen Pallo pelaa Superpesiksen ottelunsa pääväriltään punaisissa pelipaidoissa, mustissa pelihousuissa ja mustassa kypärässä. Pelipaidan kyljet ja hihansuut ovat mustat reunustettuna hopeisilla raidoilla. Pelihousujen lahkeet ovat punaiset hopealla reunalla. Varapaidan pääväri on musta ja sen hihansuut ovat punaiset hopeisella reunalla.


title: Kiteen Pallo -90

text: Kiteen Pallon toiminnasta vastaa Kiteen Pallo -90 ry.


title: Kiteen Pallo -90

text: Kiteen Pallo pelaa Superpesiksen kotiottelunsa Kiteen rantakentällä. Kentän katsojakapasiteetti on 5000 katsojaa ja sen yleisöennätys on syntynyt vuonna 2000 Kiteen ja Sotkamon välisessä finaaliottelussa, jota oli seuraamassa 5320 katsojaa. Kentällä on pelattu Itä-Länsi-ottelu kaksi kertaa vuosina 1996 ja 2006.


title: Kiteen Pallo -90

text: Etenijäkuningas:


title: Kiteen Pallo -90

text: Lyöjäkuningas:


title: Kiteen Pallo -90

text:
Vuoden jokeri:
Vuoden lukkari:


title: Kiteen Pallo -90

text: Vuoden pesäpalloilija:


title: Kiteen Pallo -90

text:
Kultainen maila:
Kultainen räpylä:


title: Kiteen Pallo -90

text: Vuoden pelinjohtaja:


title: Margaret (Englannin prinsessa)

text: Prinsessa Margaret ("Margaret Rose"; 21. elokuuta 1930 – 9. helmikuuta 2002) oli Yhdistyneen kuningaskunnan kuninkaan Yrjö VI:n ja kuningatar (myöh. kuningataräiti) Elisabethin nuorempi tytär ja nykyisen hallitsijan kuningatar Elisabet II:n sisko. Avioliiton kautta prinsessa Margaretilla oli myöhemmin myös Snowdonin kreivittären arvonimi.


title: Margaret (Englannin prinsessa)

text: Temperamenttinen, kaunis ja tunteellinen prinsessa oli aina kuninkaallisen perheen kiistelty jäsen. Hänen yksityiselämäänsä varjostivat pettymykset rakkaudessa: rakastumisen eronneeseen vanhempaan mieheen, myrskyisään eroon päättyneen onnettoman avioliiton pettämissyytöksineen sekä myöhempinä vuosina julkisen suhteen reilusti nuorempaan mieheen.


title: Margaret (Englannin prinsessa)

text: Prinsessa Margaret syntyi 21. elokuuta 1930 äitinsä sukulinnassa Skotlannissa. Hänen isänsä oli Yorkin herttua Albert, kuningas Yrjö V:n toiseksi vanhin poika, ja äitinsä Lady Elizabeth Bowes-Lyon, Strathmoren jaarlin tytär.


title: Margaret (Englannin prinsessa)

text: Prinsessa Margaret kävi koulunsa kotonaan sisarensa prinsessa Elisabetin kanssa. Vuonna 1936 heidän setänsä kuningas Edvard VIII luopui kruunusta, ja heidän isästään tuli kuningas Yrjö VI ja Elisabetista kruununperijä. Tyttäret olivat läsnä vanhempiensa kruunajaisissa 1937.


title: Margaret (Englannin prinsessa)

text: Toisen maailmansodan aikana Margaret pysyi siskonsa kanssa Windsorin linnassa Lontoon ulkopuolella, sillä heidän vanhempansa halusivat olla kansan tukena eivätkä paeta Kanadaan, kuten oli ehdotettu.


title: Margaret (Englannin prinsessa)

text: Vuonna 1952 Margaretin isä kuoli, ja hänen siskostaan tuli kuningatar Elisabet II.


title: Margaret (Englannin prinsessa)

text: Kaksi vuotta siskonsa kruunajaisten jälkeen prinsessa Margaret joutui julkisen skandaalin keskipisteeksi, kun hän aikoi mennä naimisiin taistelussa Britanniasta kunnostautuneen, toisessa maailmansodassa hävittäjälentäjänä toimineen Peter Townsendin kanssa. He olivat tavanneet ja tutustuneet sota-aikana. Kiistattomasta sotasankaruudestaan (14 ilmavoittoa) huolimatta Townsend oli Margaretia useita vuosia vanhempi ja eronnut mies, mikä teki hänestä sopimattoman sulhasehdokkaan kuninkaalliselle prinsessalle. Julkinen paine painosti Margaretia olemaan naimatta Townsendiä, ja hän olisi luultavasti menettänyt tittelinsä, vuosirahansa sekä paikkansa kruununperimysjärjestyksessä. Kuunnellen muun muassa Canterburyn arkkipiispan ja monien poliitikoiden mielipiteitä Margaret lopulta päätyi luopumaan hääsuunnitelmistaan, ja teki asiasta julkisen tiedotteen, jossa hän ilmoitti päätöksensä syntyneen velvollisuudentunnosta kruunua kohtaan ja avioliiton ikuisuutta koskevien kirkon opetuksien vuoksi.


title: Margaret (Englannin prinsessa)

text: Kuitenkin vuonna 2004 julkistettujen papereiden mukaan prinsessa Margaret olisi voinut pitää arvonsa ja vuosirahansa, vaikka olisikin nainut Townsendin. Townsend itse on kertonut rakastaneensa elämänsä loppuun saakka Margaretia.


title: Margaret (Englannin prinsessa)

text: 6. toukokuuta 1960 prinsessa Margaret meni naimisiin valokuvaaja Antony Armstrong-Jonesin kanssa Westminster Abbeyssä. Häitä pidetään ensimmäisinä "moderneina" häinä television oltua jo yleistynyt Yhdistyneessä kuningaskunnassa. Prinsessan puolisosta tehtiin walesiläisten esi-isiensä kunniaksi Snowdonin jaarli. Margaretin virallinen arvonimi kuului siten "Hänen kuninkaallinen korkeutensa prinsessa Margaret, Snowdonin kreivitär".


title: Margaret (Englannin prinsessa)

text: Pariskunta sai kaksi lasta, David Armstrong-Jonesin (s. 1961) ja Lady Sarah Armstrong-Jonesin (myöhemmin Chatto; s. 1964). Prinsessa Margaretilla oli neljä lastenlasta.


title: Margaret (Englannin prinsessa)

text: Prinsessa Margaret aloitti kuninkaallisten edustustehtävien hoitamisen hyvin nuorena. Hän oli viisivuotiaana isoisänsä kuningas Yrjö V:n 25-vuotishallitsijajuhlassa 1935. Kaksi vuotta myöhemmin hän oli läsnä vanhempiensa kruunajaisissa. Ensimmäisen ulkomaanmatkansa Margaret teki vanhempiensa ja sisarensa kanssa Etelä-Afrikkaan 1947. Ensimmäisen oman matkansa Margaret teki brittiläisiin siirtomaihin Karibialla 1955.


title: Margaret (Englannin prinsessa)

text: Prinsessan pääasialliset kiinnostuksen kohteet olivat hyväntekeväisyys, musiikki ja baletti. Hän oli useiden järjestöjen kunniapuheenjohtaja.


title: Margaret (Englannin prinsessa)

text: Prinsessa Margaretin yksityiselämä oli varsin myrskyisää ja monien spekulaatioiden kohteena. Hänellä oli talo Karibianmerellä Mustiquen saarella, missä hän piti villejä juhlia ja kokeili huumeita kuolemansa jälkeen tehdyn dokumenttiohjelman mukaan.


title: Margaret (Englannin prinsessa)

text: 1970-luvulla paljastui prinsessan suhde puutarhuri Roddy Llewellyniin, Margaretia paljon nuorempaan mieheen. Tämä johti vuonna 1978 Margaretin eroon miehestään, vaikkakin avioliitto oli tuomittu kuolleeksi jo paljon ennen suhteen julkiseksi tulemista. Tämä oli ensimmäinen kuninkaallinen avioero sitten vuoden 1901.


title: Margaret (Englannin prinsessa)

text: Margaretilla oli suhde tyttärensä kummisedän Anthony Bartonin sekä pääministeri Alec Douglas-Homen veljenpojan Robinin kanssa. Robin Douglas-Home tappoi itsensä pian suhteen paljastumisen jälkeen. Margaretilla huhuttiin olleen suhde myös muusikko Mick Jaggerin ja näyttelijä Peter Sellersin kanssa. Näitä suhteita ei tosin ole voitu todistaa.


title: Margaret (Englannin prinsessa)

text: Prinsessa Margaretin myöhempää elämää varjostivat sairaudet ja vammautuminen. Hän sai lievän aivohalvauksen 1998, ja myöhemmin samana vuonna hän satutti jalkansa pahasti kylpyhuonetapaturmassa, mikä vaikeutti hänen liikkumistaan ja vei hänet osittain pyörätuoliin. Vuosina 2000 ja 2001 prinsessa sai uusia aivohalvauksia. Margaretin viimeinen julkinen esiintyminen oli tätinsä prinsessa Alicen, Gloucesterin herttuattaren 100-vuotisjuhlissa joulukuussa 2001.


title: Margaret (Englannin prinsessa)

text: Prinsessa Margaret kuoli 9. helmikuuta 2002 71-vuotiaana sairaalassa useiden aivohalvauksien jälkeen. Hänen hautajaisensa pidettiin täsmälleen 50 vuotta isänsä hautajaisten jälkeen Elisabet II:n 50-vuotishallitsijavuonna. Hautajaiset pidettiin yksityisesti perheen kesken, mutta joitakin viikkoja myöhemmin pidettiin suurempi valtiollinen muistotilaisuus, missä Margaretin äiti, kuningataräiti Elisabet, esiintyi viimeisen kerran julkisesti ennen omaa kuolemaansa.


title: Pallisersaaret

text: Pallisersaaret ovat ryhmä koralliatolleja Tuamotun saariryhmässä, Ranskan Polynesiassa, Tyynellämerellä. James Cook löysi atollit huhtikuussa 1774 ja nimesi ne amiraali Hugh Palliserin mukaan. Ryhmän saaria ovat muun muassa Apataki, Arutua, Kaukura, Mataiva ja Toau.


title: Boeing 757

text: Boeing 757 on kapearunkoinen matkustajalentokone, jossa on kaksi suihkuturbiinimoottoria. Se on Boeing 727:n seuraaja. Konetyypin valmistaja on yhdysvaltalainen Boeing Commercial Airplanes. 757 on keskipitkän kantaman lentokone, jolla voidaan lentää myös mannertenvälisiä lentoja. Mallin pääkilpailijoihin lukeutuu esimerkiksi eurooppalaisen Airbusin A321.


title: Boeing 757

text: Boeing alkoi kehitellä 757:ää vuonna 1979 yhdessä laajarunkoisen 767:n kanssa. 757 ja 767 perustuvat samaan teknologiaan ja niitä voidaan lentää samoilla miehistöillä. 757:n oli tarkoitus korvata jo ikääntynyt Boeing 727, joka oli peräisin 1960-luvulta.


title: Boeing 757

text: 757-100-malli oli kooltaan 727:ää vastaava, noin 150-istumapaikkainen kone, mutta sille ei ollut markkinoilla kysyntää, eikä sitä koskaan valmistettu.


title: Boeing 757

text: 757-200-malli oli jatkettu versio 757-100:sta, johon mahtui noin 200 matkustajaa kahdessa luokassa, yhdessä luokassa jopa 235. Tämän tyypin ensilento suoritettiin vuonna 1982, ja se aloitti liikennöinnin vuoden 1983 alussa. Vuonna 1987 tästä mallista luotiin myös rahtiversio 757-200F ja 1988 combiversio 757-200M, joka kuljetti sekä matkustajia että rahtia. 757-200-malli nousi suureen suosioon, ja sitä valmistettiin noin 1 000 kappaletta, ennen kuin 757-sarjan valmistus lopetettiin vuonna 2004. 757:n kysyntä vähentyi osin siitä syystä, että 737-800- ja 737-900-mallit olivat edullisempia, mutta kapasiteetiltaan lähes vastaavia 757:n kanssa.


title: Boeing 757

text: 757-300 on jatkettu versio 757-200:sta (7,15 metriä pidempi), ja on maailman pisimpiin kuuluva kapearunkoinen lentokonetyyppi. 757-300:aan mahtuu noin 240 matkustajaa kahdessa luokassa ja 280 yhdessä luokassa. Tämän version ensilento tapahtui vuonna 1998, ja se tuli liikenteeseen seuraavan vuoden lopulla. Kyseistä konetyyppiä valmistettiin runsaat 50 kappaletta.


title: Boeing 757

text: Boeing 757-200:n hinta uutena oli noin 60–70 miljoonaa euroa.


title: Boeing 757

text: Boeing 757-200:lla voidaan pisimmillään lentää noin 8–9 tunnin lentoja. Esimerkiksi Finnair lensi Boeing 757:llä kesäkaudella Helsingistä Torontoon suoria lentoja, joiden arvioitu lentoaika on 8 h 50 min ja etäisyys 6 619 km. 757-300:lla kantama on hieman pienempi. 757:llä voidaan lentää taloudellisesti myös melko lyhyitä reittejä. Lyhyet Euroopan pääkaupunkien väliset matkat ovat näistä hyvä esimerkki. 757 on ETOPS-kelpoinen, jolloin sillä voidaan lentää suhteellisen pitkiäkin matkoja merten yllä, jossa lentokenttiä ei ole lähellä. Yhden välilaskun avulla 757-200:lla voidaan lentää Helsingistä lähes kaikkialle maailmassa kaukaisimpia kohteita lukuun ottamatta. Esimerkiksi Australia on toimintasäteen ulkopuolella.


title: Boeing 757

text: Lisätäkseen koneidensa kantamaa aerodynamiikkaa parantamalla Finnair asensi wingletit 757-laivastoonsa. Finnair lensi konetyypillä pääasiassa lomalentoja, mutta koneita käytettiin myös esimerkiksi Kööpenhaminan tai Tukholman reittiliikenteessä, kun kapasiteetille on lisätarvetta.


title: Boeing 757

text: Boeing 757 on yksi maailman luotettavimmista konetyypeistä. Konetyypin kuljettamien matkustajien lukumäärä luetaan miljardeissa ja lentotunnit kymmenissä miljoonissa . Konetyypille on sattunut seitsemän kuolonuhreja vaatinutta onnettomuutta.


title: Boeing 757

text: Onnettomuuksista kolmeen ei liittynyt teknistä vikaa. Kahdessa onnettomuudessa koneissa oli teknisiä vaikeuksia, mutta lentäjien tekemillä inhimillisillä erehdyksillä oli myös keskeinen rooli onnettomuuksien synnyssä. Ensimmäisessä tapauksessa ongelmat aiheutuivat huollossa tehdystä inhimillisestä virheestä. Toisessa tapauksessa vika havaittiin jo lentoonlähdössä, mutta sitä ei keskeytetty. Kaksi viimeistä onnettomuutta tapahtui vuonna 2001, kun kaksi tämän konetyypin konetta kaapattiin terrori-iskussa. Ensimmäinen törmäsi Pentagoniin. On arvioitu, että toisella koneella yritettiin törmätä Valkoiseen taloon tai kongressirakennukseen. Nämä onnettomuudet liittyivät World Trade Center -tornien terrori-iskuihin.


title: Boeing 757

text: Viimeisin onnettomuus sattui 1. heinäkuuta 2002 DHL:n lennolla 611, kun inhimillisen virheen vuoksi DHL:n 757-200F-rahtikone törmäsi venäläisiä koululaisia kuljettaneeseen Bashkirian Airlinesin Tupolev Tu-154 -matkustajakoneeseen lähellä Überlingeniä Saksassa. Tupolevin lentäjä ei noudattanut TCAS:n antamaa väistökehoitusta, vaan toimi lennonjohdon liian myöhään annettujen, TCAS:n kanssa ristiriidassa olleiden ohjeiden mukaan. Myöhemmin erään onnettomuuskoneessa olleen venäläislapsen isä tappoi virheen tehneen Sveitsissä työskennelleen tanskalaisen lennonjohtajan.


title: Toau

text: Toau on koralliatolli Pallisersaarilla, Ranskan Polynesiassa, Tyynellä valtamerellä. Atollilla on noin kaksikymmentä asukasta, joiden tärkein elinkeino on kalastus. Huhtikuussa 1774 Toaun löytänyt James Cook oli ensimmäinen atollin löytänyt eurooppalainen.


title: Julio Iglesias

text: Julio José Iglesias de la Cueva (s. 23. syyskuuta 1943 Madrid, Espanja) on espanjalainen muusikko. Hän on Espanjan eniten myynyt laulaja ja yksi maailman eniten myyneitä espanjankielisiä laulajia. Hän on julkaissut eri kielillä 77 albumia, joita on myyty yhteensä noin 300 miljoonaa kappaletta.


title: Julio Iglesias

text: Nuorena Iglesias pelasi jalkapalloa maalivahtina Real Madridin juniorijoukkueissa ja opiskeli lakia. Hän joutui jättämään haaveensa pidemmästä jalkapallourasta 19-vuotiaana jouduttuaan vakavaan auto-onnettomuuteen. Maatessaan sairaalavuoteessa hän alkoi säveltää musiikkia.


title: Julio Iglesias

text: Vuonna 1968 Iglesias voitti Benidormin kansainvälisen laulukilpailun kappaleella ”La vida sigue igual” ja teki levytyssopimuksen Columbia Recordsin kanssa. Vuonna 1970 hän sijoittui neljänneksi edustaessaan Espanjaa Eurovision laulukilpailussa kappaleella ”Gwendolyne” ja nousi tähteyteen Euroopassa.


title: Julio Iglesias

text: Vuonna 1972 Iglesias lisäsi englannin, ranskan, portugalin, saksan ja italian kielirepertuaariinsa.


title: Julio Iglesias

text: 1970-luvun lopussa Iglesias teki levytyssopimuksen CBS Internationalin kanssa. Vuonna 1980 hän julkaisi menestyneimmän espanjankielisen albuminsa "Hey!". Vuonna 1984 hän julkaisi ensimmäisen englanninkielisen albuminsa "1100 Bel Air Place", jota myytiin kolme miljoonaa kappaletta pelkästään Yhdysvalloissa.


title: Julio Iglesias

text: Vuonna 1988 Iglesias voitti Grammy-palkinnon "Best Latin Pop Album" -kategoriassa albumillaan "Un hombre solo". 1990-luvulla hän palasi espanjalaisille juurilleen julkaisten muun muassa albumin "Tango" (1996). Iglesiasin viimeisin albumi on vuonna 2015 julkaistu "México".


title: Julio Iglesias

text: Iglesiasin ensimmäinen vaimo oli filippiiniläissyntyinen huippumalli Isabel Preysler, jonka kanssa hän sai kolme lasta. Esikoistytär Chabeli Iglesias työskentelee toimittajana Washingtonissa. Pojat Julio Iglesias, Jr. ja Enrique Iglesias ovat seuranneet isänsä jalanjälkiä ja tulleet tunnetuiksi laulajina. Erityisesti nuorempi poika Enrique on menestynyt musiikkiurallaan. Nykyisen puolisonsa, alankomaalaisen entisen mallin Miranda Rijnsburgerin kanssa Iglesiasilla on viisi lasta.


title: Julio Iglesias

text: Iglesiasin isä kidnapattiin vuonna 1985. Hänet palautettiin elossa ja loukkaantumattomana kahden viikon kuluttua, mutta tapauksesta säikähtäneenä Iglesias päätti kuitenkin muuttaa perheinensä Miamiin, Floridaan.


title: Ascension

text: Ascension on Yhdistyneelle kuningaskunnalle kuuluva saari eteläisellä Atlantin valtamerellä Atlantin keskiselänteellä.


title: Ascension

text:
Saaren sijainti on eristäytynyt, Afrikan mantereelle on 1 600 km ja Saint Helenan saarelle 1 300 km. Saarella on tärkeä Kuninkaallisten ilmavoimien ja Yhdysvaltain ilmavoimien tukikohta, josta käytetään nimeä "RAF Ascension Island" tai "Wideawake Airfield".
Saarelle on kaksi viikoittaista lentoa Britanniasta ja Falklandilta sekä viikoittainen Yhdysvaltain sotilaslento Floridaan. Postilaiva RMS "Saint Helena" käy saarella kerran kuussa.


title: Ascension

text: Saaren korkein kohta on sisämaassa oleva "The Peak" (859 m). Saarella on viisi asutuskeskusta, jotka ovat:Ascensionilla on yksi viidestä maa-antennista, joita käytetään GPS-järjestelmän apuna. Saarella on myös BBC:n lyhytaaltolähetysten lähetysasema ja Euroopan avaruusjärjestön tutka Ariane 5 -laukaisujen seurantaan ja NASA:n kalustoa.


title: Ascension

text: Saarella käyvät myös lisääntymässä Etelä-Amerikan itärannikolla elävät liemikilpikonnat, jotka vaeltavat saarille tuhansien kilometrien matkan. Ascension ilmasto on trooppinen, lämpötila on rannikolla vaihtelee noin 20-31 ° C (68-88 Fahrenheitia), ja noin 5-6 astetta (10 astetta Fahrenheit) viileämpi talvikautena. Sadekuuroja voi tapahtua milloin tahansa vuoden aikana, mutta yleensä runsaampia kesäkuun ja syyskuun välisenä.


title: Ascension

text: Portugalilaisen João da Novan uskotaan nähneen saaren 1501, mutta hän ei raportoinut sitä. Alphonse d’Albuquerque havaitsi sen 1503 ja nimesi sen katolilaisen helatorstain (Ascensão, lat. Ascensionis) mukaan. Helmikuussa 1701 William Dampierin komentama "HMS Roebuck" upposi Clarence Bayssa ja 60 miestä selvisi saarella kaksi kuukautta.


title: Ascension

text: Ensimmäisen kerran saari asutettiin pysyvästi 1815, kun brittiläinen varuskunta miehitti sen varmistuksena sen jälkeen kun Napoléon oli vangittu Saint Helenalle. Myöhemmin saari oli muun muassa orjakauppaa vastaan taistelevan West Africa Squadronin huoltopaikkana. Vuonna 1898 Eastern Telegraph Company veti sinne kaapelin tarkoituksena yhdistää Britannian siirtomaihinsa Etelä-Afrikassa.


title: Ascension

text: Toisen maailmansodan aikana Yhdysvallat rakensi saarelle lentokentän, Wideawake, jota käytettiin koneiden kuljetuksessa Atlantin yli. 9. joulukuuta 1941 Saksan laivaston sukellusvene "U-124" lähestyi saarta tarkoituksenaan upottaa satamassa olevat laivat tai tuhota tykkitulella kaapeliasema. Saarelle asennettu kaksitykkinen patteri pelotti sukellusveneen pois.


title: Ascension

text: Kylmän sodan aikana Yhdysvaltain joukot palasivat ja lentokenttää laajennettiin 1960-luvulla.


title: Ascension

text: Ascensionia on käytetty huoltosatamana muun muassa Falklandin sodassa vuonna 1982. Brittisotilaita ja heidän kalustoaan kuljettaneet rahti- ja sotilasalukset pysähtyivät saarella täydennyksiä varten ennen maihinnousua Falklandinsaarille. Lentokenttä oli Victor-V-pommittajien ja Victor-tankkereiden tukikohtana.


title: Ascension (täsmennyssivu)

text: Ascension voi tarkoittaa seuraavia asioita:


title: Virsi

text: Virsi on kirkollisessa kielenkäytössä ensisijaisesti yhteislauluksi tarkoitettu runomittainen hengellinen laulu. Virren laulamista on kutsuttu myös veisaamiseksi. Virsi koostuu usein säkeistöistä. Virrestä voidaan eri tilaisuuksissa valita laulettaviksi vain osa säkeistöistä.


title: Virsi

text: Virren veisuuta voidaan säestää jollakin soittimella. Kirkoissa soittimena käytetään yleensä urkuja. Säestää voidaan myös esimerkiksi pianolla, urkuharmonilla, kitaralla tai huilulla. Veisuuta saattaa johtaa esilaulaja, Suomen luterilaisissa kirkoissa yleensä kanttori.


title: Virsi

text: Tunnetuin virsien kokoelma on kirkolliskokouksen hyväksymä virsikirja, mutta myös monien herätysliikkeiden lauluja kutsutaan virsiksi. Monet virret ovat syntyneet rukouksena. Virsilaulu antaa jumalanpalveluksessa seurakunnalle välineitä rukoukseen, kiitokseen ja ylistykseen.


title: Virsi

text: Suomen sana "virsi" on vanha balttilainen lainasana. Se on alkujaan tarkoittanut yleensä laulua tai varsinkin pitkähköä kalevalamittaista kansanrunoa, esimerkiksi ”Matalaneenan virsi”. Tämän merkitys on edelleen säilynyt esimerkiksi yhdyssanassa "itkuvirsi".


title: Viiden ryhmä

text: Viiden ryhmä eli venäläinen viisikko eli nuorvenäläinen koulukunta ( 'mahtava pieni ryhmä') oli venäläisten taidemusiikin säveltäjien 1800-luvulla muodostama kansallismielinen ryhmittymä. Siihen kuuluivat säveltäjät Mili Balakirev, César Cui, Aleksandr Borodin, Modest Musorgski ja Nikolai Rimski-Korsakov.


title: Viiden ryhmä

text: Ryhmän muodostuminen alkoi vuonna 1856, kun Balakirev ja Cui tapasivat. Vuotta myöhemmin heihin liittyi Musorgski, vuonna 1861 Rimski-Korsakov ja vuonna 1862 Borodin. Nimityksen "viiden ryhmä" antoi kriitikko Vladimir Stasov vuonna 1867. Ryhmän tavoite oli luoda erityistä venäläistä musiikkia sen sijaan, että olisi tyydytty jäljittelemään eurooppalaisia säveltäjiä. Koulukunta vaikutti myöhemmin moniin suuriin venäläisiin säveltäjiin kuten Sergei Prokofjeviin, Igor Stravinskiin ja Dmitri Šostakovitšiin. Ranskalaisten vastaus Viiden ryhmälle oli kuuden ryhmä Les Six.


title: Punajuurikas

text: Punajuurikas eli punajuuri ("Beta vulgaris" subsp. "vulgaris" var. "conditiva") on juurikkaan ("Beta vulgaris") muunnos.


title: Punajuurikas

text: Suomalainen puutarha-alan keskusjärjestö Puutarhaliitto valitsi vuonna 2008 punajuuren vuoden vihannekseksi. 87 % suomalaisesta punajuurituotannosta tulee Satakunnan maakunnan alueelta.


title: Punajuurikas

text: Punajuurikasta käytettiin salaatteihin ja muihinkin ruokiin jo ajanlaskun alussa Välimeren maissa. Ensimmäiset maininnat paksujuurisesta juurikkaasta ovat 1500-luvulta, mutta juurikkaat olivat aluksi väriltään vaaleita tai keltaisia, kun punajuurinen muoto jalostettiin vasta 1600-luvulla.


title: Punajuurikas

text: Punajuurikas oli vuoden vihannes vuonna 2008 (Puutarhaliitto ja Kotimaiset Kasvikset ry). Se sisältää runsaasti hyödyllisiä kivennäisiä ja vitamiineja. Juurimukulan lisäksi myös kasvin lehdet ja nuoret versot ovat salaatteihin käyttökelpoisia.


title: Punajuurikas

text: Suomeen laji tuli 1800-luvulla. Suomessa sopimustiloilla teollista valmistusta varten viljellään punajuurikasta lähes 400 hehtaarin peltoalalla.


title: Punajuurikas

text: Punajuurikas muodostaa mehevän mukulan, joka voi olla pyöreä, litteänpyöreä, munanmuotoinen tai pitkänomainen lajikkeesta riippuen. Hyvä punajuurikas on tasainen, voimakkaan tummanpunainen ja pinnaltaan sileä. Suomessa viljellään myös valko-, kelta- ja raitajuurikasta, joka on sisältä punavalkoraidallinen. Punajuuren punaisen värin aiheuttavat betalaiinit betaniini, betanidiini ja isobetaniini, mutta mukana on myös keltajuurikkaan värin aiheuttavia betaksantiineja. Punajuurikkaan väriainetta käytetään myös elintarvikevärinä E162.


title: Punajuurikas

text: Punajuurikas on värinsä vuoksi erityisesti joulunajan juures, mutta hyvän säilyvyytensä vuoksi se on käyttökelpoinen pitkälle kevääseen. Kotioloissa punajuurikas on usein tutuimmillaan juuri säilykkeenä. Tuore punajuurikas on kuitenkin erilaisiin ruokiin soveltuva monipuolinen vihannes. Punajuurikas sopii raakaraasteeksi, pihveihin, patoihin, muhennoksiin, laatikoihin ja keittoihin. Tuttuja punajuurikasruokia ovat jouluinen rosolli sekä ukrainalainen borssikeitto. Punajuuren käyttö raakaraasteena ei kuitenkaan ole suositeltavaa Eviran mukaan. Punajuurikkaan kuorta, kantaa ja juuren päätä ei pidä poistaa ennen keittämistä, ettei punainen väriaine liukene keitinveteen. Tuoretta punajuurikasta säilytetään kylmässä, +2...+4 asteen lämpötilassa.


title: Punajuurikas

text: Punajuuren tuttu ominaisuus on että se värjää paitsi sormet, myös virtsan ja ulosteenkin. Se voi lisätä elimistön typpioksidipitoisuuksia. Punajuurikas sisältää nitraatteja, ja siksi se ei sovellu aivan pienten lasten ravinnoksi.


title: Punajuurikas

text: Punajuurikasta saa kaupasta raakanakin ympäri vuoden sekä keitettynä ja säilöttynä, joten salaatin tekeminen on yksinkertaista. Punajuurikas on myös suosittu kotipuutarhan kasvi. Sen säilytys on kellarissa helppoa. Tosin raakana se on parhaimmillaan korjuun jälkeen syksyllä ja säilytyksessä sen sokeri muuttuu tärkkelykseksi ja mukula menettää makeutta ja mehevyyttä. Punajuuri säilyy jääkaapissa keitettynä muovipussissa 2-3 viikkoa. Raaka punajuuri säilyy jääkaapissa useita kuukausia yhdessä piparjuuripalan kanssa. Parhaiten punajuuri säilyy kuitenkin keitettynä etikkaliemessä.


title: Saesee Tiin

text:
Saesee Tiin on "Tähtien sodan" maailmassa esiintyvä kuvitteellinen hahmo. Hän on jedineuvoston jäsen Galaktisessa tasavallassa ennen Imperiumin nousua. Elokuvissa hahmoa esittää Khan Bonfils. Saesee Tiin on iktotchi-rotuinen. Hänellä on lajilleen tyypilliset sarvet ja sitkeä nahka, joka suojaa Iktotchonin rajuilta tuulilta. Saeseella on erinomainen telepaattinen mieli.
Saesee Tiin on yksi niistä 26 jedistä, jotka selviävät Geonosiksen taistelusta. Kun Anakin Skywalker saa tietää, että Palpatine on sith-lordi, Mace Windu aikoo pidättää hänet. Hän ottaa mukaansa Saesee Tiinin lisäksi Kit Fiston ja Agen Kolarin. He saapuvat valosapelit esillä Palpatinen työhuoneeseen, jossa tämä esittää syytöntä ja pyytää Saeseeta lukemaan hänen mielensä. Kun Saesee suostuu ja laskee valosapelinsa terää valmiina ajatustenlukuun, Palpatine heittää valosapelinsa kohti Saeseeta ja katkaisee tämän pään.


title: Alias (televisiosarja)

text: Alias on yhdysvaltalainen toiminta- ja draamasarja, joka kertoo vakoojista ja heidän mutkikkaasta elämästään ja työstään. Sarja alkoi yhdysvaltalaisella ABC-kanavalla 30. syyskuuta 2001 ja päättyi 22. toukokuuta 2006, ja sitä tehtiin yhteensä viisi tuotantokautta. Suomessa Nelonen on esittänyt kaikki kaudet kertaalleen, ja kaksi ensimmäistä kautta uusittiin kanavalla TV Viisi. Sarjan loi J. J. Abrams.


title: Alias (televisiosarja)

text: Sarjan tähtenä on Jennifer Garner, joka esittää Sydney Bristowia, CIA:n agenttia, joka sarjan jaksoissa monesti pukeutuu värikkäisiin vaatteisiin ja peruukkeihin peiterooleissa.


title: Alias (televisiosarja)

text: Aliasta tuotti Touchstone Television ja Bad Robot Productions. Sarja kuvattiin Los Angelesin alueella eikä yhtään jaksoa ole kuvattu sen ulkopuolella, vaikka sarjassa vieraillaankin lukuisissa eri maissa. Poikkeuksena on yksi jakso, joka kuvattiin Las Vegasissa.


title: Alias (televisiosarja)

text: Sarjan luoja J. J. Abrams ja Ken Olin toimivat tuottajina sarjan jokaisella tuotantokaudella. John Eisendrath oli tuottajana kausilla 1-3, Alex Kurtzman ja Roberto Orci kausilla 2-3, Jeffrey Bell kausilla 4-5 sekä Jeff Pinkner ja Jesse Alexander kaudella 5. Sarjan sävellyksistä vastasi Michael Giacchino.


title: Alias (televisiosarja)

text: Pääasiassa sarjassa seurataan salaisessa SD-6-nimisessä CIA:n järjestössä työskentelevän Sydney Bristow'n (Jennifer Garner) elämää. Pilottijaksossa SD-6 murhaa Sydneyn sulhasen, Dannyn, koska Sydney kertoi työstään Dannylle. Sydneylle paljastuu, että SD-6 ei todellisuudessa olekaan CIA:n salainen osasto, vaan maailmanlaajuisen terrorijärjestön solu. Sydney päättää ryhtyä kaksoisagentiksi, ja värväytyy oikeaan CIA:han töihin aikeenaan auttaa tuhoamaan SD-6 ja sen muut solut. Seuraavissa tuotantokausissa seurataan Sydneyn elämää CIA:n joukoissa.


title: Alias (televisiosarja)

text: Aliaksen pääjuonia ovat mm. SD-6:n tuhoaminen (tapahtui 2. tuotantokaudella), mystisen 1400-luvulla eläneen tiedemiehen Rambaldin salaisuuden selvittäminen ja Sydneyn perhe- ja rakkaussuhteet.


title: Alias (televisiosarja)

text:
7 vuotta ennen sarjan alkua, Sydney oli opiskelija, jota lähestyttiin työn merkeissä. Työtä tarjosi SD-6, mustien operaatioiden joukko CIA:ssa. Sydney otti tarjouksen vastaan ja pian hänestä tuli kenttäagentti. Sydney kertoo sulhaselleen Dannylle, että hän on vakooja, minkä seurauksena SD-6 murhauttaa Dannyn. Silloin Sydneyn isä, Jack Bristow joka on myös SD-6:n agentti, kertoo että SD-6 ei kuulu CIA:han, vaan on osa Allianssia, joka on uhka Yhdysvalloille.
Sydney päättää tarjota palveluksiaan oikealle CIA:lle kaksoisagenttina. Hänet hyväksytään CIA:lle ja pian hän aloittaa pitkän tehtävän tuhota SD-6. CIA:ssa Sydneyn yhteyshenkilö on Michael Vaughn. Pian Sydney myös tajuaa, että hänen isänsä on myös CIA:n kaksoisagentti. Sydneyn ja hänen isänsä välit lämpenevät, koska he tekevät tiiviisti yhteistyötä ja sopivat vanhoja kiistoja. Iso juoni tuotantokaudella on löytää Milo Rambaldin esineitä. Rambaldi oli kuvitteellinen keksijä ja ennustaja renessanssikaudella. Rambaldin esineisiin kuului elektronisia laitteita, joita ei oltu keksitty muilla aikakausilla. Rambaldi myös ennusti, että nainen, joka näyttää Sydneyltä, on merkittävässä roolissa maailmassa.


title: Alias (televisiosarja)

text:
Kausi alkaa Sydneyn äidin tullessa mukaan kuvioihin ja hänen antautuessaan CIA:lle. Tuotantokauden keskellä Sydney saa tuhottua SD-6:n ja siirtyy pelkästään CIA:n palvelukseen.
Kaudella saadaan selville, että Sydneyn paras ystävä, Francie, on tapettu ja hänet on korvattu naisella, joka näyttää Francielta. Hänen oikea nimensä on Allison Doren. Double Francien tehtävänä on vakoilla Sydneytä ja hänen ystäväänsä Will Tippiniä. Kauden lopussa Will yritetään murhata ja Sydney lyödään tajuttomaksi. Kun Sydney herää, on hän Hongkongissa. Sydney soittaa Kendallille joka lähettää Vaughnin hänen luokseen. Vaughn kertoo että hän on ollut kadoksissa 2 vuotta ja Vaughn on naimisissa!


title: Alias (televisiosarja)

text:
Kausi alkaa kaksi vuotta 2. kauden tapahtumista. Kaikki luulevat, että Sydney on kuollut, mutta hämmästyvät suuresti kuultuaan, että Sydney on Hongkongissa. Totuus oli kuitenkin, että Sydney on kidnapattu hyvin järjestäytyneen terroristiorganisaation Liiton toimesta. Liitto yritti aivopestä Sydneytä, jotta Sydney luulisi olevansa salamurhaaja nimeltä Julia Thorne.
Sydney alkaa tutkia hänen katoamistaan ja liittyy taas CIA:n palvelukseen. Sydney saa kuulla, että hänen pahimmasta vihollisesta Arvin Sloanesta on tullut kansainvälinen humanitääri armahduksensa jälkeen, ja hänen rakkaansa Vaughn on naimisissa NSC:n agentin Lauren Reedin kanssa. Myöhemmin selviää, että Reed on Liiton kaksoisagentti ja rakastunut Julian Sarkiin.


title: Alias (televisiosarja)

text: Kausi alkaa siitä, kun Sydney saa tietää, että Jack on tappanut Sydneyn äidin, koska tämä oli lähettänyt palkkamurhaajan Sydneyn perään. Neljännellä tuotantokaudella käydään läpi samoja asioita kuin kaudella 3. Sydney työskentelee Arvin Sloanen johtamalle salaiselle CIA:n osastolle, APO:lle (= Authorized Personnel Only). APO:on kuuluu Sydneyn kaikki tutut, jotka Sloane itse on valinnut. Lisäksi ryhmään kuuluu myös Sydneyn puolsisko Nadia Santos, jonka isä on Sloane. Kolmas Derevkon perheen lapsi, Elena, on kaudella merkittävässä roolissa. Elena rakentaa jättimäisen Rambaldin esineen, jolla hän ajaa erään venäläisen kaupungin hulluuteen. Nadia saa tartunnan ja hänet laitetaan säilöön parannuksen keksimisen ajaksi. Kausi loppuu siihen, kun Sydney ja Vaughn ovat kihloissa. Vaughn tunnustaa mm. että hänen nimensä ei ole oikeasti Vaughn ja että heidän tapaamisensa ei ollut mikään sattuma.


title: Alias (televisiosarja)

text:
Kauden alussa Vaughn selittää, että hänen oikea nimensä on André Micheaux ja hän on tutkinut hyvin salaista rikollisorganisaatio Prophet 5:tä, mihin hänen isänsä oli aikoinaan sekaantunut. Sydney saa kuulla, että hän on raskaana. Myöhemmin Prophet 5 tapattaa Vaughnin ja hän kuolee. Kaudella Sydney tutkii Prophet 5:tä ja kouluttaa samalla APO:n uutta tulokasta, Rachel Gibsonia. Myöhemmin Sydney synnyttää tytön, Isabellen. Paljastuu, että Vaughn oli lavastanut kuolemansa Jackin ja Sydneyn avustuksella, jotta Prophet 5 ei olisi yrittänyt murhata häntä. Kauden lopulla muutama päähenkilö saa surmansa ja Rambaldin loppupeli selviää. Sarja loppuu siihen, kun näytetään muutamia vuosia eteenpäin, jolloin Sydney ja Vaughn ovat naimisissa ja heillä on toinen lapsi, Jack.
Aliaksesta on julkaistu soundtrackit ensimmäiseltä ja toiselta tuotantokaudelta. Soundtrackien kappaleet ovat sävellyksiä, jotka ovat soineet sarjan jaksojen aikana. Säveltäjänä toimii Michael Giacchino, paitsi tunnusmusiikin on luonut sarjan tekijä J. J. Abrams.


title: Alias (televisiosarja)

text: Sarjan kaikki viisi tuotantokautta on julkaistu DVD:nä. Kaudet ovat erillisiä boxeja, mutta kaikki jaksot sisältävä The Rambaldi Collection on myös julkaistu rajoitetusti.


title: Alias (televisiosarja)

text: Videopeli PC:lle, PlayStation 2:lle ja Xboxille julkaistiin 6. huhtikuuta 2004 ja se sijoittuu toisen kauden jaksojen 19 ja 20 väliin. Pelin hahmona on Sydney Bristow, jonka täytyy suorittaa koko ajan hankaloituvia tehtäviä. Pelin ovat luoneet sarjan tekijät ja ääninäyttelijöinä toimivat sarjan omat näyttelijät.


title: Alias (televisiosarja)

text: Aliaksesta on julkaistu myös kirjoja, joiden juonet sijoittuvat pääosin tapahtumiin ennen sarjan alkua.


title: Alias (televisiosarja)

text:
1. "Recruited" – Lynn Mason (2002)
2. "A Secret Life" – Laura Peyton Roberts (2003)
3. "Disappeared" – Lynn Mason (2003)
4. "Sister Spy" – Laura Peyton Roberts (2003)
5. "The Pursuit" – Elizabeth Skurnick (2003)
6. "Close Quarters" – Emma Harrison (2003)
7. "Father Figure" – Laura Peyton Roberts (2003)
8. "Free Fall" – Christa Roberts (2004)
9. "Infiltration" – Breen Frazier (2004)
10. "Vanishing Act" – Sean Gerace (2004)
11. "Skin Deep" – Cathy Hapka (2004)
12. "Shadowed" – Elizabeth Skurnick (2004)


title: Alias (televisiosarja)

text: Kirjojen toinen sarja, nimeltään "The APO Series", sijoittuu neljännen tuotantokauden aikaan.


title: Alias (televisiosarja)

text:
1. "Two of a Kind?" – Greg Cox (April 26, 2005)
2. "Faina" – Rudy Gaborno, Chris Hollier (April 26, 2005)
3. "Collateral Damage" – Pierce Askegren (June 28, 2005)
4. "Replaced" – Emma Harrison (July 26, 2005)
5. "The Road Not Taken" – Greg Cox (October 4, 2005)
6. "Vigilance" – Paul Ruditis (December 6, 2005)
7. "Strategic Reserve" – Christina F. York (March 7, 2006)
8. "Once Lost" – Kirsten Beyer (April 25, 2006)
9. "Namesakes" – Greg Cox (July 11, 2006)
10. "Old Friends" – Steven Hanna (September, 2006)
11. "The Ghost" – Brian Studlet (November, 2006)
12. "Mind Games" – Paul Ruditis (December 2006)
13. "A Touch of Death" – Christina York (December 2006)


title: McDonnell Douglas MD-11

text: McDonnell-Douglas MD-11, nykyisin Boeing MD-11, on laajarunkoinen (matkustamossa kaksi käytävää), kolmimoottorinen, pitkän toimintamatkan lentokone. MD-11 on DC-10:n seuraaja. Koneen valmistaja oli yhdysvaltalainen McDonnell-Douglas, joka siirtyi Boeingin omistukseen 1997. Konetta valmistettiin vuosina 1990-2001 yhteensä 200 kappaletta.


title: McDonnell Douglas MD-11

text: 1980-luvun puolivälissä McDonnell Douglas alkoi kaavailla seuraajaa 1970-luvulla liikenteeseen tulleelle laajarunkoiselle, kolmimoottoriselle DC-10 -matkustajakoneelle. Suunnittelutyö alkoi vuoden 1986 lopussa, ja koneen nimeksi tuli MD-11.


title: McDonnell Douglas MD-11

text: Koneesta tuli edeltäjäänsä hieman pidempi (5,71 m), tehokkaampi ja modernimpi kone, mutta se perustuu silti hyvin pitkälti DC-10:n suunnitteluun. Ulkoisesti konetyypit ovat hyvin saman näköisiä. Selkein ulkoinen ero on MD-11:n wingletit, joiden tarkoituksena on parantaa lennon taloudellisuutta.


title: McDonnell Douglas MD-11

text: Ensilento oli tammikuussa 1990 ja ensimmäinen kone, tunnukseltaan OH-LGA (lempinimeltään Olga), luovutettiin Finnairille 7. joulukuuta 1990. Näin Finnair oli ensimmäinen lentoyhtiö, joka sai MD-11-koneen käyttöönsä.


title: McDonnell Douglas MD-11

text:
Vuonna 1996 esiteltiin MD-11:n pitkän toimintamatkan versio MD-11ER. Markkinoille tulivat myös rahtiversio MD-11F, kombiversio MD-11C (joka kuljettaa sekä matkustajia että rahtia).
Konetyypin valmistus lopetettiin 2001, jolloin koneita oli valmistettu 200 kappaletta. Konetyyppi ei koskaan saavuttanut suurta suosiota. Yksi syy tähän oli koneen suunniteltua suurempi polttoaineenkulutus ja uusien kaksimoottoristen laajarunkoisten koneiden edullisemmat käyttökustannukset. Finnair oli KLM:n jälkeen toiseksi suurin tämän konemallin käyttäjä. Parhaimmillaan Finnairin laivastossa oli 7 MD-11-konetta. Rahtikoneina ne ovat edelleen suosittuja DC-10:n tavoin suuren kantavuuden ja pitkän toimintamatkan vuoksi.


title: McDonnell Douglas MD-11

text: Finnairin viimeinen MD-11-reittilento AY022 lennettiin maanantaina 22. helmikuuta 2010 Delhistä Helsinkiin. Kapteenina toimi lennon jälkeen eläkkeelle jäänyt Jaakko Valli. Lennon jälkeisessä juhlatilaisuudessa MD-11-ryhmäpäällikkö Rabbe-Holger Wrede korosti konetyypin merkitystä yhtiön nykyisen kaukoliikennestrategian muotoutumiselle. Konetyypin viimeinen aikataulunmukainen matkustajaliikenteen lento oli 26. marraskuuta 2014 KLM:n lento 672 Montrealista Amsterdamiin.


title: McDonnell Douglas MD-11

text: MD-11 on 61,21 - 61,62 m pitkä moottorityypin mukaan, ja siipien kärkiväli on 51,66 m. Korkeutta on 17,6 m. Siipien pinta-ala on 338,9 m².


title: McDonnell Douglas MD-11

text: MD-11:lle on voinut valita Pratt & Whitneyn tai General Electricin suihkuturbiinimoottorit, joiden työntövoima on 266,9 - 276 kN/kpl. Kaikkien moottoreiden yhteenlaskettu työntövoima täydellä lentoonlähtöteholla on siis n. 80 tonnia.


title: McDonnell Douglas MD-11

text: Suurin lentonopeus on n. 932 km/h ja taloudellinen matkanopeus 876 km/h. Toimintamatka 298 matkustajan kuormalla on 12 633 km (MD-11F 7 242 km, MD-11C 12 392 km). MD-11ER:n toimintamatka 298 matkustajan kuormalla on 13 408 km.


title: McDonnell Douglas MD-11

text: MD-11:n tyhjäpaino on 130 165 kg (MD-11F 113 920 kg, MD-11C 131 035 kg, MD-11CF 131 525 kg matkustajakäytössä ja 115 380 kg rahtikäytössä). MD-11:n ja MD-11F:n suurin lentoonlähtöpaino 273 314 kg, optionaalisesti 285 990 kg (MD-11C ja MD-11CF 283 700 kg). MD-11ER:n suurin lentoonlähtöpaino on 285 989 kg.


title: McDonnell Douglas MD-11

text: Kun matkustamo on sisustettu yhteen luokkaan, koneeseen mahtuu jopa 410 matkustajaa, ja kahdessa luokassa n. 300 matkustajaa.


title: McDonnell Douglas MD-11

text: MD-11-koneessa on kahden hengen lentomiehistö, kun DC-10:ssä tarvittiin lentäjän ja perämiehen lisäksi lentomekaanikko. Ohjaamo on lasiohjaamo, eli ohjaamossa on kuvaputkinäytöt (6 kpl), jotka ovat modernimpia kuin analogimittarit. Koneessa on melko kehittynyt avioniikka (elektroniikka, jolla konetta ja sen järjestelmiä hallitaan).


title: McDonnell Douglas MD-11

text: Konetyypillä lennetään tyypillisesti pitkiä reittejä, eivätkä konetta rajoita ETOPS-määräykset kolmimoottorisuuden ansiosta. Esimerkiksi Helsinki-Vantaalta Finnair lensi konetyypillä Itä-Aasiaan. Koneen toimintamatka on niin pitkä, että sillä pääsee välilaskuitta useimpiin kohteisiin, ja yhden välilaskun avulla teoriassa kaikkialle.


title: McDonnell Douglas MD-11

text: Valmistusmääräänsä nähden koneita on menetetty useita. Tähän voi olla osasyynä se, että konetyyppi on ollut hieman epävakaa ohjattava varsinkin huonoissa sääolosuhteissa. Tilanne on parantunut uusien ohjelmien ja koulutuksen myötä. Teknisesti konetyyppi on ollut kuitenkin suhteellisen luotettava. Konetyyppi on ollut mukana viidessä sellaisessa onnettomuudessa, joissa on kuollut ihmisiä. Tuhoisin, 229 kuolonuhria vaatinut onnettomuus tapahtui 2. syyskuuta 1998, kun Swissairin MD-11 eli lento 111 syöksyi mereen Halifaxin edustalla. Onnettomuuden syynä oli koneeseen asennetun viihdejärjestelmän sähköjohdoista aiheutunut tulipalo. FedEx Expressin lennon 80 onnettomuus tapahtui Naritan kansainvälisellä lentoasemalla. Syynä oli se, että MD-11 kone laskeutui perämiehen liian voimakkaan ohjausliikkeen johdosta ponnahtaen kentän pinnasta. Vasen laskuteline toimi suunniteltujen rajojen ulkopuolella ja siirsi liike-energiaa siipeen, joka murtui ja kone pyörähti palavana ympäri. Koneen kaksi lentäjää kuolivat.


title: Lakshadweep

text: Lakshadweep on Intian pienin liittovaltioalue. Se koostuu kymmenestä asutetusta ja useista asumattomista saarista Intian valtameressä. Saaret sijaitsevat 200–300 kilometriä länteen Intian rannikolta. Alueen pääkaupunki on samannimisellä saarella sijaitseva Kavaratti. Lakshadweepissä on 60 650 asukasta (2001).


title: Lakshadweep

text: Saaret, ja varsinkin Minicoy, tunnetaan värikkäästä Lava-tanssista.


title: Lakshadweep

text: Lakshadweepin asutetut saaret saariryhmittäin jaoteltuna:


title: Mili Balakirev

text: Mili Aleksejevitš Balakirev (, 2. tammikuuta 1837 Nižni Novgorod – 29. toukokuuta 1910 Pietari) oli venäläinen pianisti ja taidemusiikin säveltäjä. Hän on nykyään ehkä paremmin tunnettu Viiden ryhmään kuuluneiden säveltäjien teosten yhdistelystä kuin omasta musiikistaan.


title: Mili Balakirev

text: Balakirev syntyi Nižni Novgorodissa. 18-vuotiaana hän matkusti Pietariin ja tutustui siellä Mihail Glinkaan, jolla oli voimakas näkemys kansallisesta venäläisestä musiikista. Glinka avasi Balakireville ovia Pietarin musiikkielämään, ja Balakirev tutustui César Cuihin sekä muihin tulevan Viiden ryhmän jäseniin.


title: Mili Balakirev

text: Viiden ryhmä muodostettiin venäläisistä säveltäjistä vuonna 1862, ja Balakirev otti siinä johtajan aseman. Ryhmä tavoitteli kansallista venäläistä sävellystyyliä, ja varsinkin Balakirev oli ottanut elämäntehtäväkseen venäläisen musiikin kaikkinaisen edistämisen. Hän perusti muun muassa koulun, jossa kuka tahansa saattoi saada maksutta musiikillisen koulutuksen. Balakirev keräsi venäläisiä kansanlauluja Kaukasuksella ja Volgan alueella. Alueen väestön, esimerkiksi Kaukasuksen tšerkessien musiikki ihastutti häntä suuresti.


title: Mili Balakirev

text: Balakirev ei ollut pidetty opettaja pikkutarkan, jopa tyrannimaisen valvontansa ja kiihkoilevan kansallismielisyytensä vuoksi. Hän muutteli ja viilaili alinomaa oppilaidensa tuotoksia. Henkilökohtainen kriisi, johon yhdistyi uskonnollinen fanaattisuus sai hänet lopettamaan konsertoinnin ja säveltämisen hetkeksi 1870-luvulla. Muutamaa vuotta myöhemmin hän palasi tehtäviinsä ja sävelsi viimeisinä vuosinaan hyvinkin tuotteliaasti. Balakirev kuoli vuonna 1910, ja hänet haudattiin Pietariin.


title: Mili Balakirev

text: Balakirevin sävellystyö koostuu suurelta osin lauluista ja kansanlaulukokoelmista, mutta sisältää myös kaksi sinfoniaa, kaksi sinfonista runoa ("Venäjä" ja "Tamara") sekä pianoteoksia, joista tunnetuin on "Islamei".


title: Vorna (Siikalatva)

text: Vorna on kylä Siikalatvan kunnan keskiosassa Uljuan tekojärven pohjoisrannalla seututien 821 varressa, noin neljä kilometriä valtatien 4 itäpuolella. Kylän etäisyys on Pulkkilasta 14 kilometriä ja Kestilästä 19 kilometriä. Vuoteen 2009 saakka Vorna kuului Pulkkilan kuntaan.


title: Vorna (Siikalatva)

text: Vornassa sijaitsee Vornan postitoimipaikka (92610 Vorna).


title: Alias (lautapeli)

text: Alias on lautapeli, jossa pelaajien tehtävänä on selittää sanoja toisilleen pelikorteista. Peliä pelataan vaihtelevan kokoisina joukkueina.


title: Alias (lautapeli)

text: Alkuperäisen Aliaksen kehitti Mikko Koivusalo vuonna 1989, ja sitä valmistaa Tactic Games Oy Tactic-brändin alla. Pelistä on vuosien varrella ilmestynyt useita eri versioita.


title: Alias (lautapeli)

text: Alias on Pohjois-Euroopan myydyin pelikonsepti, ja sitä on myyty maailmanlaajuisesti yli viisi miljoonaa kappaletta. Siitä on tehty yli 20 kieliversiota, ja sitä myydään 40 maassa.


title: Alias (lautapeli)

text: Aliaksessa pelaajat jakautuvat vähintään kahden hengen joukkueisiin. Vuorossa olevan joukkueen jäsenistä yhden tehtävänä on selittää sanakorteissa olevia sanoja joukkueen toisille jäsenille, jotka arvaavat sanaa. Sanat on arvattava täsmälleen oikeassa kirjoitusasussa. Joukkue saa yhden pisteen jokaisesta oikein arvatusta sanasta ennen kuin tiimalasi on valunut tyhjäksi.


title: Alias (lautapeli)

text: Joukkueet etenevät pelilaudan mutkittelevalla polulla pistemäärän mukaisesti. Pelin selitettävät sanat ovat kahdeksassa numeroidussa ryhmässä. Jos esimerkiksi pelilaudalla päästään numeroon seitsemän, niin korteista selitetään seitsemällä numeroitu sana. Selittämisessä ei saa käyttää selitettävän sanan tai saman kantasanan johdannaisia. Jos niin tehdään, kyseessä on selitysvirhe, joka vähentää pistemäärää.


title: Alias (lautapeli)

text: Jos joukkueella on sanan arvaaminen kesken tiimalasin tyhjentyessä, muut joukkueet saavat osallistua sen arvaamiseen ja näin voittaa itselleen ylimääräisen pisteen. Jos joukkue ohittaa laudalla valkoisen ruudun, seuraavalla kierroksella muut joukkueet saavat osallistua joukkueen sana-arvauksiin. Kierrosta kutsutaan ryöstöpeliksi, ja silloin joukkue selittää kuusi sanaa ilman tiimalasia. Ensimmäisenä maaliin päässyt joukkue voittaa.


title: Alias (lautapeli)

text: Mikko Koivusalo suunnitteli pelin vuonna 1989. Tactic hankki peli-ideaan kaikki oikeudet 1980-luvulla. Pelistä tuli suosittu myös Baltiassa 1990-luvun alussa.


title: Alias (lautapeli)

text: Alias-nimi tulee latinalaisperäisestä, kansainväliseen käyttöön levinneestä sanasta "alias", joka tarkoittaa "toisin".


title: Alias (lautapeli)

text: "Aliaksesta" on tehty kahden vuosikymmenen aikana useita erilaisia versioita, jotka pohjautuvat peruspelin sääntöihin. Erikoisversioita ovat muun muassa "Junior Alias", "Musiikki Alias", "Alias matkapelit", "DVD Alias", "Party Alias" ja "High School Musical Alias". Pelistä on tehty myös saamenkielinen versio.


title: Alias (lautapeli)

text: "Uusi Alias" on "Aliaksen" versio, jossa sanat on jaettu kahdeksaan luokkaan, joista numeroidut luokat voivat sisältää aivan mitä tahansa. Pelilaudan kääntöpuolella on "Special Alias" -versio. Pelin säännöt ovat muuten samat kuin "Uudessa Aliaksessa", mutta pelissä on eri ryhmät: Ympäröivä maailmamme, Urheilu ja liikunta, Viihde ja Kulttuuri sekä Sanonnat ja lausahdukset.


title: Alias (lautapeli)

text: "Junior Alias" on muuten samanlainen kuin normaali "Alias", mutta siinä selitetään myös kuvia ja sanat on valittu lapsille sopiviksi. Pelin punainen väri on korvattu keltaisella, ja ulkoasusta on pyritty tekemään lapsille mieleisempi. "Junior Alias" valittiin vuoden lastenpeliksi vuonna 1994. "Muumi Aliaksessa" selitetään muumiaiheisia kuvia ja sanoja. Sanat on valittu lapsille sopiviksi.


title: Alias (lautapeli)

text: "Aliaksen" DVD-versiota juontaa Marco Bjurström, ja pelissä on sanaselityksen lisäksi myös taukojumppaa.


title: Alias (lautapeli)

text: "Party Alias" ilmestyi vuonna 2008. Pelissä on uusi Party-ruutu, johon pysähdyttäessä otetaan käyttöön uudenlaiset selityskeinot. NIitä ovat muun muassa hullun tarinan kertominen, jossa tulee esiintyä kaikki kortin sanat, julkkisten kuvaileminen tai sanojen selittäminen omituisissa asennoissa tai hyppien. Pelissä pääsee myös selittämään sanoja eri tunnetiloissa, kuten hysteerisenä, vihaisena, pelokkaana tai juopuneena. Jos pelaaja onnistuu Party-tehtävässä, joukkue voi pyöräyttää bonus-spinneriä ja edetä pelilaudalla nopeammin.


title: Alias (lautapeli)

text: Vuonna 2016 julkaistiin "Naiset vs. Miehet Alias", joissa pelaajien tulee jakautua joukkueisiin sukupuolittain ja selittää toisilleen vastakkaisen sukupuolen sanoja. "Aamulehden" arviossa peliä kutsuttiin viihdyttäväksi, mutta sanavalintojen stereotyyppisyyttä pidettiin ärsyttävänä.


title: Appendix

text: Appendix on 1980-luvun alussa perustettu porilainen punk-yhtye, jonka Vesku Koivusalon 1981 perustamassa kokoonpanossa mukana olivat (1982) Olli Lindholm ja Juha Rauäng, jotka tunnetaan paremmin Yön jäseninä.


title: Appendix

text: Mikki Borgersen, joka oli mukana ensimmäisellä äänitteellä taustalaulajana, siirtyi keväällä 1982 yhtyeen laulajaksi Ollin keskittyessä kitaraan. Lindholm teki Jussi Hakulisen kanssa Appendixin kappaleen "Ei raha oo mun valuuttaa".


title: Appendix

text: Yhtye muutti nimeä vuonna 1985 Aktion ja Mata Hari -yhtyeiksi, mutta aktivoitui uudelleen alkuperäisellä nimellään 1990-luvun puolella.


title: Appendix

text: Appendix esiintyy edelleen. Viimeksi keväällä 2015 Appendix teki Yhdysvalloissa länsirannikon kiertueen. Yhtye esiintyi Manic Relapse -festivaalin pääesiintyjänä ja soitti myös muun muassa loppuunmyydyn keikan Hollywoodin Sunset Bulevardilla Los Globos klubilla. Tämä rikkoi jopa YLE:n kello 20.30 pääuutisten uutiskynnyksen.


title: Appendix

text: Huhtikuussa 2016 Appendixin ja Pori Big Bandin muodostama Bigpendix esiintyi Porissa kulttuuritehdas Kehräämöllä. Muina Appendixin uudempina kokoonpanoina ovat toimineet myös Wolfendix ja levyttänytkin AMC.


title: Appendix

text: Appendixin 2013 ilmestyneen albumin "Extraneus" miksasi iskelmätuotannoista ja Seinäjoen Tangomarkkinoilta tuttu kapellimestari Mika Toivanen. Albumin masteroi Mika Jussila. Appendixin levy-yhtiönä on yhä vuodesta 1982 asti tuttu Propaganda Records.


title: Appendix

text: Yhtyeen keikoista vuoden 2010 jälkeen yli puolet on tehty ulkomailla. Appendix on vieraillut erilaisissa tapahtumissa ja klubeilla muun muassa Ruotsissa, Saksassa, Itävallassa, Sveitsissä, Tšekin tasavallassa ja Yhdysvalloissa sekä Meksikossa.


title: Appendix

text: Yhtye teki hienon suomipunkin vientikiertueen Meksikoon 2017. Kiertue käsitti yhden keikan Teksasissa ja kuusi keikkaa Meksikossa. Keikoista 2 oli loppuunmyytyjä. Kiertue päättyi Mexico-Cityyn. Myös keväällä 2018 yhtye kävi soittamassa Kaliforniassa ja Mexico Cityssä.


title: Appendix

text: Studioalbumit


title: Appendix

text: Kokoelma-albumit


title: Appendix

text: EP:t


title: Appendix

text: Singlet


title: Appendix

text: Kokoelmilla


title: Appendix

text: Muuta tuotantoa


title: Alias

text: Alias tarkoittaa seuraavia:


title: Raksilan urheilukeskus

text: Raksilan urheilukeskus on pääosin kaupungin liikuntaviraston ylläpitämä liikuntapaikkojen keskittymä Raksilan kaupunginosassa Oulussa. Urheilukeskus sijaitsee aivan Raksilan market-alueen vieressä, joten pysäköintipaikoista ei yleensä ole puutetta.


title: Raksilan urheilukeskus

text: Raksilan uimahalli on yksi Suomen suurimpia uimahalleja. Sen altaiden pinta-ala on 1 853 m² ja altaiden tilavuus on 3 545 m³. Itse hallin pinta-ala on 12 239 m².


title: Raksilan urheilukeskus

text: Uimahallissa on kahdeksanratainen 50 metrin allas, joka voidaan jakaa välisillalla. Kuntouintialtaassa on kuusi 25 metrin rataa. Lisäksi hallista löytyvät lasten uimaopetusaltaat, 35-metrinen liukumäkiallas, sekä monitoimiallas (mm. vesihierontapisteitä, invanostin, pyörätuoliluiska).


title: Raksilan urheilukeskus

text: Hallissa on kaksi 1 metrin ja 3 metrin ponnahduslautaa, sekä uimahyppytorni, jonka hyppytasot ovat 3, 5, 7 ja 10 metriä.


title: Raksilan urheilukeskus

text: Palvelut: allasosasto, kuntosali, liikuntasali, judo- ja nyrkkeilysalit, kahvio, kokoustilat, liikuntainfopiste.


title: Raksilan urheilukeskus

text: Uimahallin edustalla on esillä kuvanveistäjä Kari Huhtamon veistos "Polskis".


title: Raksilan urheilukeskus

text: Monitoimihalliksi rakennetun Ouluhallin sisäpinta-ala on 12 000 m² ja tilavuus 161 000 m³. Katsomossa on 830 kiinteää istumapaikkaa, lisäkatsomossa 700 istumapaikkaa sekä lisäksi 4 500 tuolia.


title: Raksilan urheilukeskus

text: Raksilan pesäpallostadion vihittiin käyttöön 1997. Kenttänä on hiekkatekonurmi. Stadion on suurin kotimaiselle pesäpallolle rakennettu stadion.


title: Raksilan urheilukeskus

text: Stadionin katsomossa on 4 204 istumapaikkaa, joista katettuja on 1 460. Aitiopaikkoja on 162 ja lisäkatsomoissa 2 000 paikkaa.


title: Raksilan urheilukeskus

text: Stadionilla järjestetään vuosittain myös konsertteja.Tekojääkenttä on avattu vuonna 1997. Vuonna 2008 valmistuneessa katsomorakennuksessa on 1 200  katettua istumapaikkaa. Jääpallokentän koko on 70 m × 120 m. Kenttään on asennettu jäähdytysjärjestelmä, ja se on valaistu valomastoilla.


title: Kuuban lippu

text: Kuuban lippu on Kuuban tunnus vaakunan, moton ja kansallislaulun ohella. Se otettiin käyttöön 20. toukokuuta 1902. Se pohjautuu osin Yhdysvaltain lippuun. Lipun on suunnitellut Narciso López vuonna 1849.


title: Kuuban lippu

text: Kuuban hallituksen virallinen versio lipun kuvioinnista ja väreistä kertoo, että lipun siniset raidat viittaavat saaren kolmeen vanhaan osa-alueeseen, valkoiset raidat tarkoittavat itsenäisyyspyrkimyksien voimaa, punainen kolmio tarkoittaa tasa-arvoa ja vapautta sekä verenvuodatusta itsenäisyyden puolesta, ja valkoinen tähti symboloi täydellistä vapautta.


title: Kuuban lippu

text: Lippu suunniteltiin jo vuonna 1849, ja sen pohjana käytettiin Yhdysvaltain lipun perusajatusta. Tuohon aikaan kuubalaiset halusivat osaksi Yhdysvaltain liittovaltiota. Alun perin tähti olisi tiettävästi tarkoittanut yhtä uutta USA:n osavaltiota. Samassa yhteydessä suunniteltiin myös Puerto Ricon lippu, jossa sininen ja punainen ovat toisin päin.


title: Kuuban lippu

text: Viisi tasalevyistä raitaa, joista ylin, keskimmäinen ja alin ovat sinisiä ja muut valkoisia. Punaisessa tasasivuisessa kolmiossa, jonka yksi kanta on samansuuntainen tangon kanssa, on valkoinen viisisakarainen tähti.


title: Jukka Järvinen

text: Jukka "Pyöveli" Järvinen (s. 13. elokuuta 1964 Helsinki) on suomalainen entinen raskaansarjan nyrkkeilijä.


title: Jukka Järvinen

text:
Amatööriurallaan Järvinen voitti kolme Suomen mestaruutta. Hän voitti Suomen mestaruuden myös ammattilaisena vuonna 1995.
Ammattilaisurallaan Järvinen voitti 25 ottelua (joista 9 tyrmäysvoittoa) ja hävisi 6 ottelua. Järvisen manageri oli yhdysvaltalainen Gary Trevett, samoin kuin nyrkkeilijä Jyri Kjällillä.


title: Jukka Järvinen

text: Järvinen lopetti ammattinyrkkeilyuransa lopullisesti vuonna 2005. Vuoden 2012 kunnallisvaaleissa Järvinen valittiin SDP:n listalta Helsingin kaupunginvaltuuston jäseneksi. Vuoden 2017 kunnallisvaaleissa hän uusi paikkansa.


title: Jukka Järvinen

text: Järvinen on lopettanut alkoholin käytön 13. syyskuuta 1998 ja tullut uskoon. Hän toimi pitkään päihdetyöntekijänä Helsingin vieraskodissa. Työnsä ohessa hän opiskeli sosionomiksi valmistuen loppuvuodesta 2017. Järvinen on seurustellut vuoden 2016 helmikuusta lähtien musiikkipedagogin ja laulaja Reeta Viljamaan kanssa ja heillä on vapunpäivänä 2018 syntynyt Toivo Armas Angelo Järvinen -niminen poika. He asuvat avoliitossa Helsingin Käpylässä ja heidän on määrä avioitua kesällä 2019. Järvisellä on ennestään aiemmasta liitostaan 2001 syntynyt Veera-niminen tytär.


title: Porto Alegre

text: Porto Alegre (’iloinen satama’) on Brasiliassa sijaitsevan Rio Grande do Sulin osavaltion pääkaupunki. Siellä on noin 1 416 000 asukasta (2004). Kaupunki perustettiin virallisesti vuonna 1772.


title: Porto Alegre

text: Jalkapalloilija Ronaldinho on kotoisin Porto Alegresta.


title: Porto Alegre

text: Porto Alegre sijaitsee Rio Grande do Sulin osavaltiossa eteläisessä Brasiliassa. Kaupunki on Río Guaíban estuaarin itäisellä rannalla lähellä paikkaa, jossa viisi jokea muodostaa laajan makeavetisen laguunin, Lagoa dos Patosin. Kunnan pinta-ala on 476,3 neliökilometriä, ja siihen kuuluu 16 saasta estuaarissa.


title: Porto Alegre

text: Kaupungin keskusta sijaitsee rantakaistaleella, mutta sitä ympäröi 730 miljoonaa vuotta vanhat graniittikukkulat, jotka ovat eroosion seurauksena kuluneet pyöreähuippuisiksi. Korkein kukkula on 311 metriä korkea Morro Santana.


title: Porto Alegre

text: Porto Alegren ilmasto on kostea ja subtrooppinen. Ilmasto on leudompi kuin muissa Brasilian osavaltioiden pääkaupungeissa: vuoden keskilämpötila on 19,5 astetta ja talvisin voi olla jopa pakkasta ja sataa lunta. Neljä vuodenaikaa erottuvat selvästi, ja kesällä lämpötila voi nousta yli 35 asteen.


title: Porto Alegre

text: Porto Alegren historia alkoi isona maatilana, jota ympäröi useita intiaaniheimoja. Azoreilta tulleet uudisasukkaat perustivat vuonna 1752 maatilan ympärille pienen kylän. Kaupunki perustettiin virallisesti 26. maaliskuuta 1772, jolloin se sai nimen Freguesia de São Francisco do Porto dos Casais. Seuraavana vuonna nimi muutettiin muotoon Nossa Senhora da Madre de Deus de Porto Alegre.


title: Porto Alegre

text: Porto Alegresta tuli osavaltionsa pääkaupunki 23. heinäkuuta 1773. Brasilian itsenäistymisen jälkeen Porto Alegressa alkoi 20. syyskuuta 1835 Farroupilha-kapina. Vaikka se kapina kukistettiin, sen jälkeen gauchokulttuuri päätyi muun muassa useisiin lauluihin. Kaupungin merkitys kasvoi Paraguayta vastaan 1864–1870 käydyn Kolmoisliiton sodan seurauksena, sillä kaupunki oli lähellä sotakenttiä.


title: Porto Alegre

text: Porto Alegreen alkoi 1800-luvun lopulla muuttaa paljon maahanmuuttajia erityisesti Saksasta, Italiasta ja Puolasta. Porto Alegressa oli 1900-luvun alussa noin 70 000 asukasta, ja kaupunkia modernisoitiin. Sinne rakennettiin muun muassa sähkö-, viemäri-, vesijohto- ja puhelinverkosto. Kaupunki kasvoi voimakkaasti 1900-luvun puolivälin jälkeen. Se oli myös poliittisesti värittynyt kaupunki. Ennen vuoden 1964 sotilasvallankaappausta Porte Alegressa kokoontui monia merkittäviä intellektuelleja ja vasemmistotaiteilijoita. Sotilashallinnon aikana puolestaan kaupunki oli merkittävä kapinakeskus.


title: Porto Alegre

text: 1900-luvun lopussa Porto Alegre tuli tunnetuksi yhteiskunnallisesta kokeilustaan nimeltä osallistuva budjetointi, jossa kansalaisille annettiin mahdollisuus osallistua kunnan budjetin laatimiseen. Menetelmä kehitettiin 1980-luvun lopussa taistelemaan kaupungin taloudellisia ja sosiaalisia ongelmia vastaan. Ensimmäisinä vuosina kokoontumisiin osallistui alle tuhat asukasta, mutta sittemmin vuosittaisiin kokouksiin on osallistunut vuosittain jopa 50 000 kuntalaista. Kokeilun seurauksena vaihtoehtoista globalisaatiota ajava liike on järjestänyt Porto Alegressa Maailman sosiaalifoorumin vuosina 2001, 2002, 2003, 2005 ja 2012.


title: Porto Alegre

text: Porto Alegresta on kotoisin kaksi menestynyttä jalkapalloseuraa. Grêmio on voittanut Campeonato Brasileiron kahdesti, Copa do Brasilin neljästi ja maanosan Copa Libertadoresin kahdesti, ja Internacionalilla on kolme Campeonato Brasileiroa, yksi Copa do Brasil ja kaksi Copa Libertadores sekä yksi seurajoukkueiden MM-mestaruus. Kummallakin seuralla on yli 50 000 katsojan stadion. Internacionalin Estádio Beira-Rio on yksi MM-kilpailujen 2014 pelikentistä.


title: Con Air – lento vapauteen

text:
Con Air – lento vapauteen on yhdysvaltalainen toimintaelokuva vuodelta 1997. Elokuvan ohjasi Simon West, ja sen pääosissa esiintyvät Nicolas Cage, John Malkovich, John Cusack, Ving Rhames, Steve Buscemi, Monica Potter ja Landry Allbright.
Elokuva kertoo sotilaasta nimeltä Cameron Poe, joka joutuu vankilaan taposta. Kun Poe on vapautumassa kahdeksan vuoden istumisen jälkeen hyvästä käytöksestä, hän joutuu vankien siirtolennolle uuteen vankilaan. Huippuvaaralliset vangit kaappaavat koneen ja käyttävät sitä pakenemiseen. Poe olisi voinut poistua koneesta välilaskun aikana, mutta hän ei tehnyt niin pelätessään sellitoverinsa ja joidenkin panttivankien kuolevan.


title: Con Air – lento vapauteen

text: Elokuva oli ehdokkaana parhaimpien äänitehosteiden sekä parhaan musiikin Oscar-palkinnoista, mutta molemmat palkinnot myönnettiin "Titanicille".


title: Porto Velho

text: Porto Velho () on kaupunki Brasiliassa. Se on Rondônian osavaltion pääkaupunki. Kaupungin asukasluku oli 428 527 vuonna 2010.


title: Jari Nieminen

text: Jari ”Heinä” Nieminen on suomalainen kitaristi, syntynyt Kemissä. Hän soitti nuoruudessaan monissa kemiläisissä bändeissä, joihin kuuluivat esimerkiksi Quo Vadis, Mika ja pullasormet, Juha kaunis ja Pelkkää nollaa. Myöhemmin hän soitti esimerkiksi popyhtye Jormaksessa. Nykyisin Nieminen kuuluu vakituisesti Riku Niemi Orchestraan, mutta toimii myös aktiivisena freelancerkitaristina. Pääsääntöisesti hän soittaa sähkökitaraa, mutta myös akustista kitaraa, steel-kitaraa sekä mandoliinia.


title: Örebron kunta

text: Örebron kunta () on Örebron läänissä sijaitseva Ruotsin kunta. Maakuntajaossa se kuuluu Närkeen ja Västmanlandiin. Kunnan keskustaajama on Örebro.


title: Örebron kunta

text: Kunnan maapinta-ala on 1 373,02 neliökilometriä (1.1.2016) ja asukasluku 144 200 henkeä (31.12.2015).


title: Örebron kunta

text: Vuonna 2007 kunnassa oli 388,03 km² peltoa, joten saman ajankohdan maapinta-alaan vertaamalla saadaan peltojen osuudeksi 28,1 prosenttia kunnan maapinta-alasta.


title: Örebron kunta

text:
Örebron kaupunkiin liitettiin alueita muista kunnista vuosina 1875, 1896, 1903 ja 1906. Lopulta vuonna 1937 kaupunkiin liitettiin loppuosa muutoin siihen jo liitetystä Längbron maalaiskunnasta. Vuonna 1943 kaupunkiin liitettiin Ånstan ja Almbyn maalaiskunnat. Vuoden 1952 kuntauudistuksessa nykyisen Örebron kunnan alueelle muodostettiin seuraavat "suurkunnat":
Lisäksi Ekerin maalaiskunta liitettiin Örebron kaupunkiin.


title: Örebron kunta

text: Vuonna 1967 Mosjön maalaiskunta liitettiin kaupunkiin. Samana vuonna Lekebergin maalaiskuntaan liitettiin vielä Kvistbron seurakunta jaetusta Svartån maalaiskunnasta ja Tangeråsan seurakunta, joka oli kuulunut ensin Vibyn maalaiskuntaan ja sitten hetken aikaa Hallsbergin kauppalaan. Vuoden 1971 kuntauudistuksessa muodostettiin Örebron kunta yhdistämällä Örebron kaupunki sekä Askerin, Axbergin, Lekebergin, Stora Mellösan ja Tysslingen maalaiskunnat sekä Gällerstan seurakunta jaetusta Ekeby och Gällerstan maalaiskunnasta. Vuonna 1974 kuntaan liitettiin vielä Glanshammarin kunta lukuun ottamatta Götlundan seurakuntaa, joka liitettiin Arbogan kuntaan Västmanlandin läänissä.